marsh-mellow/assamese_wikipedia huggingface dataset:
বাৰুদ ২০০৪ চনত মুক্তি লাভ কৰা এখন একশ্বন ধৰ্মী অসমীয়া চলচ্চিত্ৰ মুনিন বৰুৱাই চলচ্চিত্ৰ খন পৰিচালনা কৰিছিল আৰু প্ৰযোজনা কৰিছিল মেৰী লস্কৰে পূজা মোশ্যন পিকচাৰ্ছৰ বেনাৰত সংগীত পৰিচালনা আছিল জুবিন গাৰ্গৰ ছবিখনৰ মুখ্য ভূমিকাত অভিনয় কৰিছিল তপন দাস, যতীন বৰা, ৰবি শৰ্মা আৰু প্ৰস্তুতি পৰাশৰে

কাহিনীৰ সাৰাংশ
ছবিখনৰ কাহিনীভাগ কিছু দুৰ্নীতি পৰায়ণ ৰাজনৈতিক নেতা আৰু আৰক্ষীৰ মইমতালী আৰু বুজাবুজিৰ ওপৰত কেন্দ্ৰীভূত ৰবি শৰ্মাই ছবিখনত এগৰাকী ধনী আৰু প্ৰভাৱশালী ৰাজনৈতিক নেতাৰ পুত্ৰৰ চৰিত্ৰত খলনায়কৰ দুৰ্দান্ত অভিনয় কৰিছে

অভিনয়ত

তপন দাস
যতীন বৰা
ৰবি শৰ্মা
বিজু ফুকন
প্ৰাঞ্জল শইকীয়া
প্ৰস্তুতি পৰাশৰ
বিষ্ণু খাৰঘৰীয়া
পূৰবী শৰ্মা
পৰিণীতা বৰঠাকুৰ
অৰুণ হাজৰিকা

সংগীত

চলচ্চিত্ৰখনৰ সংগীত পৰিচালনা কৰিছিল জুবিন গাৰ্গে গীত লিখিছিল হেমন্ত দত্ত, মানস ৰবীন আৰু জুবিন গাৰ্গে গীতসমূহত কণ্ঠদান কৰিছিল জুবিন গাৰ্গ, পদ্মিনী, শাশ্বতী ফুকন আৰু পামেলা জৈনে 

তথ্যসূত্ৰ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:২০০৪ বৰ্ষৰ চলচ্চিত্ৰ
বাৰুদ
বাৰুদ বা গানপাউদাৰ () হৈছে ৰাসায়নিক বিস্ফোৰক ইয়াক ছালফাৰ (), এঙ্গাৰ () আৰু যখাৰ (পটাছিয়াম নাইট্ৰেট, )-ৰ মিশ্ৰণেৰে তৈয়াৰ কৰা হয় ছালফাৰ আৰু এঙ্গাৰে ইন্ধন বা প্ৰজ্বালক হিচাপে কাম কৰে, আনহাতে যখাৰে জাৰক ৰূপে কাম কৰে  বাৰুদৰ জ্বলনময়ী বৈশিষ্ট্য তথা জ্বলনৰ ফলত উৎপন্ন হোৱা তাপ আৰু গেছৰ পৰিমাণৰ বাবে ইয়াৰ ব্যাপক ব্যৱহাৰ আগ্নেয়াস্ত্ৰ, আৰ্টিলেৰি, ৰকেট তথা আতচবাজীত হয়; লগতে বিস্ফোৰক পদাৰ্থ হিচাপে খনন, কুৱেৰিং আৰু পথ নিৰ্মাণত ব্যৱহৃত হয় 

বাৰুদ নৱম শতিকাৰ চীনৰ 'চাৰটি মহান আৱিষ্কাৰ'-ৰ মাজৰ এটা ৰূপে বিবেচনা কৰা হয় ১৩ শতিকাৰ শেষৰফাললৈ বাৰুদৰ ব্যৱহাৰ ইউৰেছিয়াৰ প্ৰায়ভাগ অংশতে বিয়পি পৰিছিল  আৰম্ভণিতে তাওবাদীসকলে ঔষধিয় উদ্দেশ্যেৰে তৈয়াৰ কৰা বাৰুদক প্ৰথম বাৰৰ বাবে যুদ্ধত ব্যৱহাৰ কৰা হয় প্ৰায় ৯০৪ খ্ৰীষ্টাব্দত 

তুলনামূলকভাবে মন্থৰ গেলি যোৱা হাৰ আৰু ফলস্বৰূপে কম ব্ৰিচেন্স ক্ষমতাৰ বাবে বাৰুদক এক নিম্মখাপৰ বিস্ফোৰক হিচাপে শ্ৰেণীবদ্ধ কৰা হয় 

তথ্য সংগ্ৰহ

শ্ৰেণী:সামগ্ৰী
অসমীয়া ভাষাত ব্যঞ্জনবৰ্ণ আৰু স্বৰবৰ্ণৰ মাত্ৰা যোগ হৈ সৃষ্টি হোৱা আখৰৰ ক্ৰমক বাৰেমতৰা বোলা হয় হিন্দী ভাষাত ইয়াক বাৰহখড়ী () নামেৰে জনা যায়
তলত অসমীয়া বৰ্ণসমূহৰ বাৰেমতৰা তালিকা দিয়া হৈছে

 অ  আ  ই  ঈ  উ  ঊ  ঋ  এ  ঐ  ও  ঔ  -  া  ি  ী  ু  ূ  ৃ  ে  ৈ  ো  ৌ ক  কা  কি  কী  কু  কূ  কৃ  কে  কৈ  কো  কৌ খ  খা  খি  খী  খু  খূ  খৃ  খে  খৈ  খো  খৌ গ  গা  গি  গী  গু  গূ  গৃ  গে  গৈ  গো  গৌ ঘ  ঘা  ঘি  ঘী  ঘু  ঘূ  ঘৃ  ঘে  ঘৈ  ঘো  ঘৌ ঙ  ঙা  ঙি  ঙী  ঙু  ঙূ  ঙৃ  ঙে  ঙৈ  ঙো  ঙৌ চ  চা  চি  চী  চু  চূ  চৃ  চে  চৈ  চো  চৌ ছ  ছা  ছি  ছী  ছু  ছূ  ছৃ  ছে  ছৈ  ছো  ছৌ জ  জা  জি  জী  জু  জূ  জৃ  জে  জৈ  জো  জৌ ঝ  ঝা  ঝি  ঝী  ঝু  ঝূ  ঝৃ  ঝে  ঝৈ  ঝো  ঝৌ ঞ  ঞা  ঞি  ঞী  ঞু  ঞূ  ঞৃ  ঞে  ঞৈ  ঞো  ঞৌ ট  টা  টি  টী  টু  টূ  টৃ  টে  টৈ  টো  টৌ ঠ  ঠা  ঠি  ঠী  ঠু  ঠূ  ঠৃ  ঠে  ঠৈ  ঠো  ঠৌ ড  ডা  ডি  ডী  ডু  ডূ  ডৃ  ডে  ডৈ  ডো  ডৌ ঢ  ঢা  ঢি  ঢী  ঢু  ঢূ  ঢৃ  ঢে  ঢৈ  ঢো  ঢৌ ণ  ণা  ণি  ণী  ণু  ণূ  ণৃ  ণে  ণৈ  ণো  ণৌ ত  তা  তি  তী  তু  তূ  তৃ  তে  তৈ  তো  তৌ থ  থা  থি  থী  থু  থূ  থৃ  থে  থৈ  থো  থৌ দ  দা  দি  দী  দু  দূ  দৃ  দে  দৈ  দো  দৌ ধ  ধা  ধি  ধী  ধু  ধূ  ধৃ  ধে  ধৈ  ধো  ধৌ ন  না  নি  নী  নু  নূ  নৃ  নে  নৈ  নো  নৌ প  পা  পি  পী  পু  পূ  পৃ  পে  পৈ  পো  পৌ ফ  ফা  ফি  ফী  ফু  ফূ  ফৃ  ফে  ফৈ  ফো  ফৌ ব  বা  বি  বী  বু  বূ  বৃ  বে  বৈ  বো  বৌ ভ  ভা  ভি  ভী  ভু  ভূ  ভৃ  ভে  ভৈ  ভো  ভৌ ম  মা  মি  মী  মু  মূ  মৃ  মে  মৈ  মো  মৌ য  যা  যি  যী  যু  যূ  যৃ  যে  যৈ  যো  যৌ ৰ  ৰা  ৰি  ৰী  ৰু  ৰূ  ৰৃ  ৰে  ৰৈ  ৰো  ৰৌ ল  লা  লি  লী  লু  লূ  লৃ  লে  লৈ  লো  লৌ ৱ  ৱা  ৱি  ৱী  ৱু  ৱূ  ৱৃ  ৱে  ৱৈ  ৱো  ৱৌ শ  শা  শি  শী  শু  শূ  শৃ  শে  শৈ  শো  শৌ ষ  ষা  ষি  ষী  ষু  ষূ  ষৃ  ষে  ষৈ  ষো  ষৌ স  সা  সি  সী  সু  সূ  সৃ  সে  সৈ  সো  সৌ হ  হা  হি  হী  হু  হূ  হৃ  হে  হৈ  হো  হৌ ক্ষ  ক্ষা  ক্ষি  ক্ষী  ক্ষু  ক্ষূ  ক্ষৃ  ক্ষে  ক্ষৈ  ক্ষো  ক্ষৌ ড়  ড়া  ড়ি  ড়ী  ড়ু  ড়ূ  ড়ৃ  ড়ে  ড়ৈ  ড়ো  ড়ৌ ঢ়  ঢ়া  ঢ়ি  ঢ়ী  ঢ়ু  ঢ়ূ  ঢ়ৃ  ঢ়ে  ঢ়ৈ  ঢ়ো  ঢ়ৌ য়  য়া  য়ি  য়ী  য়ু  য়ূ  য়ৃ  য়ে  য়ৈ  য়ো  য়ৌ

শ্ৰেণী:অসমৰ ভাষা আৰু লিপি
বাৰ্টলী পি গ্ৰিফিথ(, ১৯৫৬-) এজন আন্তৰ্জাতিক খ্যাতিসম্পন্ন আমেৰিকান হৃদশল্য চিকিৎসক তেওঁ ১৯৫৬ চনত পিটছবাৰ্গত জন্মগ্ৰহণ কৰে ২০২২ চনৰ ৭ জানুৱাৰীত তেওঁ এজন ব্যক্তিৰ শৰীৰত আনুবংশিকভাৱে পৰিৱৰ্তিত গাহৰিৰ হৃদযন্ত্ৰৰ প্ৰথম সফল সংৰোপণ কৰিছিল এই ৰোগী গৰাকী আছিল ৫৭ বছৰীয়া ডেভিদ বেনেট হৃদযন্ত্ৰ সংৰোপণৰ এই প্ৰক্ৰিয়াটো মেৰিলেণ্ড চিকিৎসা কেন্দ্ৰ বিশ্ববিদ্যালয়ত সংঘটিত হৈছিল

200বাৰ্টলী পি গ্ৰিফিথে ২০২২ চনৰ ৭ জানুৱাৰীত হৃদযন্ত্ৰ সংৰোপণ কৰে 

১৯৯৭ চনত গাহৰিৰ হৃদযন্ত্ৰৰ প্ৰথম সংৰোপণ এগৰাকী ভাৰতীয় শল্য চিকিৎসক ধনীৰাম বৰুৱাৰ দ্বাৰা কৰা হৈছিল .     ' . এটা সাধাৰণ গাহৰিৰ হৃদযন্ত্ৰ সংৰোপণ কৰা ৩২ বছৰীয়া পূৰ্ণ শইকীয়া নামৰ ৰোগীজনৰ এসপ্তাহৰ পিছত মৃত্যু হয় 
তথ্যসূত্ৰ

বাহ্যিক সংযোগ
  .     . 
  .     .

শ্ৰেণী:চিকিৎসাবিদ
শ্ৰেণী:জীৱিত ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
বাৰ্তাপখিলী অসমীয়া ভাষাৰ এখন মাহেকীয়া আলোচনী৷ ভাষা, সাহিত্য, সংস্কৃতি বিষয়ৰ আৰু আঠাইশ বছৰ ধৰি প্ৰকাশ পাই অহা আলোচনীখনৰ ইণ্টাৰনেচনেল ষ্টেণ্ডাৰ্ড ছিৰিয়েল নাম্বাৰ হল  2249-9865৷ 

ইতিহাস
তামুলপুৰ জিলাৰ এঘাৰ মাইলৰ ব্ৰজেন্দ্ৰ নাথ ডেকা নামৰ যুৱক এজনে গুৱাহাটীৰ আৰ্য্য বিদ্যাপীঠ মহাবিদ্যালয়ৰ পৰা বিজ্ঞানৰ স্নাতক ডিগ্ৰী লাভ কৰাৰ পিছত সাহিত্য আলোচনী এখন উলিওৱাৰ সংকল্প লয়৷ প্ৰথমাৱস্থাত টেবলয়ড আকাৰৰ ১২১৬ পৃষ্ঠাৰ বাতৰি কাকত দৰে আলোচনীখন প্ৰকাশ পায়৷ ইয়াৰ বাবে ডেকাই হাতত মূলধন নথকা অৱস্থাতেই লেখকৰ ঘৰে ঘৰে গৈ লেখা সংগ্ৰহ কৰি সেইবোৰ নিজে সম্পাদনা কৰি কোনোবা প্ৰেছত ছপাই প্ৰকাশৰ বাবে সাজু কৰিছিল৷ বাৰ্তাপখিলীৰ প্ৰস্তাৱনা সংখ্যা প্ৰকাশ পাইছিল ১৯৯৫ চনৰ ৭ অক্টোবৰত৷ মাহেকীয়া আলোচনী বাৰ্তাপখিলীৰ নামটো ৰাখিছিল কটন মহাবিদ্যালয়ৰ অধ্যাপক প্ৰয়াত বিমল কুমাৰ ভূঞা আৰু বৰ্তমান অসমৰ মুখ্যমন্ত্ৰী হিমন্ত বিশ্ব শৰ্মাই৷ আলোচনীখনৰ প্ৰথম সংখ্যাটো অসমৰ প্ৰাক্তন মুখ্যমন্ত্ৰী হিতেশ্বৰ শইকীয়াৰ মন্ত্ৰীসভাৰ চতুৰ্থ বৰ্ষপূৰ্তি উপলক্ষ্যত উলিওৱা হৈছিল৷ সাহিত্যিক লক্ষ্যধৰ চৌধুৰীয়ে প্ৰস্তাৱনা সংখ্যাটো উন্মোচন কৰিছিল৷ তাৰ তিনিমাহ পিছৰ পৰা অৰ্থাৎ ১৯৯৬ চনৰ পৰা আলোচনীখন ধাৰাবাহিকভাৱে প্ৰকাশ পাই আহিছে৷ পিছলৈ ২০০০ চনত সম্পাদক ডেকাই বিশাল প্ৰকাশন নামে এটি প্ৰকাশন প্ৰতিষ্ঠান গঢ় দি তাৰ পৰাই আলোচনীখন প্ৰকাশ কৰে৷ ইয়াৰ আগৰ সময়খিনিত তেওঁ বেলেগ বেলেগ প্ৰেছত ছপাই বিতৰণৰ ব্যৱস্থাও নিজেই কৰিছিল৷ ২০১২ চনত বাৰ্তাপখিলীয়ে ইণ্টাৰনেচনেল ষ্টেণ্ডাৰ্ড ছিৰিয়েল নাম্বাৰ লাভ কৰে৷
১৯৯৬ চনৰ দ্বিতীয় সংখ্যা অগ্ৰদূত কাকতৰ নকৈ সংলগ্ন অফছেট প্ৰিণ্টিঙত ছপোৱা হৈছিল৷ চিত্ৰশিল্পী পদ্ম সিংহই বেটুপাত অংকন কৰিছিল আৰু তেওঁৰ পৰামৰ্শতে আলোচনীখন দ্বৈত ৰঙৰ ( ) কৰি পিছলৈ ২০০১ চনত চাৰিটা ৰঙৰ সমাহাৰ ঘটাই দেখনীয়াৰ কৰি শৰাইঘাট প্ৰিণ্টাৰ্চৰ ছপা কৰি আলোচনীখন উলিয়াইছিল৷ ড যতীন মিপুন মুখ্য সম্পাদক হৈছিল আৰু তেওঁৰ মৃত্যুত খৰ্গেশ্বৰ পেগুৱে সম্পাদনাৰ দায়িত্ব লৈছিল আৰু তেতিয়াৰ পৰাই তেৱেঁই সম্পাদক হৈ আছে৷ ১৯৯৬ চনৰ পৰা এতিয়ালৈ অৰ্থাৎ ২০২২ চনৰ অক্টোবৰ মাহলৈ আলোচনীখন ধাৰাবহিকভাৱে প্ৰকাশ পাই অহাটো এটা ইতিবাচক দিশ৷

লগতে চাওক
অসমৰ বাতৰি কাকত আৰু আলোচনীসমূহ

তথ্যসূত্ৰ

শ্ৰেণী:অসমীয়া আলোচনী
বাৰ্তালাপ  () এটি ডিজিটেল মিডিয়া প্ৰতিষ্ঠান ২০২১ চনৰ ২৩ জুন তাৰিখে জ্যেষ্ঠ সাংবাদিক চক্ৰপাণি পৰাশৰৰ নেতৃত্বত প্ৰতিষ্ঠা লাভ কৰা বাৰ্তালাপ হৈছে  এটা মনোৰঞ্জনধৰ্মী অনুষ্ঠানইয়াৰ মুখ্য কাৰ্যালয় আছে গুৱাহাটীত বাৰ্তালাপৰ  অনুষ্ঠান সমূহে বিভিন্ন ধৰণৰ তথ্য ভিত্তিক, মনোৰঞ্জনধৰ্মী, খেল, জীৱনশৈলী, শিক্ষামূলক, আধ্যাত্মিক আদি বিষয় সাঙুৰি লয় বাৰ্তালাপৰ মজিয়াত অসমৰ চিৰপৰিচিত ব্যক্তিসকলৰ সাক্ষাত গ্ৰহণ কৰা হয়

 মুখ্য ব্যক্তি
 মুখ্য পৰিচালন সঞ্চালক: সংযুক্তা শৰ্মা
 পৰিচালন সঞ্চালক: চক্ৰপাণি পৰাশৰ

 ইতিহাস 
২০২১ চনৰ ২৩ জুন তাৰিখে জ্যেষ্ঠ সাংবাদিক চক্ৰপাণি পৰাশৰৰ নেতৃত্বত বাৰ্তালাপ প্ৰতিষ্ঠা কৰা হয় 

বাৰ্তালাপৰ উদ্যোগত অসমৰ নৱপ্ৰজন্মক সাংবাদিকতাৰ আদিপাঠ শিকোৱাৰ উদ্দেশ্যে "বাৰ্তালাপ মিডিয়া অকাডেমি" নামৰ সাংবাদিকতাৰ প্ৰশিক্ষণ প্ৰতিষ্ঠান এটি আৰম্ভ কৰা হয় ২৩জুন, ২০২১ তাৰিখে  য'ত অসমৰ প্ৰতিস্থিত সাংবাদিক সকলক মাজে সময়ে আমন্ত্ৰণ জনাই প্ৰশিক্ষাৰ্থী সকলক বিশেষ পাঠ দিবলৈ চেষ্টা কৰা হয় 

 উল্লেখযোগ্য অনুষ্ঠান 
বাৰ্তালাপ শ্ৰেণীকোঠা
বাৰ্তালাপৰ অতিথি
আহক বাৰ্তালাপ কৰো 
প্ৰেৰণাদায়ক ব্যক্তিৰ সৈতে বাৰ্তালাপ 
জনপ্ৰিয়তা ব্যক্তিৰ সৈতে বাৰ্তালাপ 
কেনেকৈ সফল ব্যক্তি হব 
কেনেকৈ ধনী মানুহ হব
সুখী মানুহৰ সৈতে বাৰ্তালাপ 
বাৰ্তালাপৰ ছাত্ৰ ছাত্ৰীৰ অনুষ্ঠান

তথ্য সংগ্ৰহ
   . :..?4
   . :. 
       :...

বাহ্যিক সংযোগ
 বাৰ্তালাপৰ অফিচিয়েল ৱেবচাইট 
 বাৰ্তালাপৰ পৃষ্ঠা  ফেচবুকত

শ্ৰেণী:অসমৰ প্ৰচাৰ মাধ্যম
বাৰ্তোলোমিঅ' ক্ৰিষ্টফ'ৰিৰ ১৭২৬ চনৰ ৰূপচিত্ৰ(পোট্ৰেইত)ৰ আলোকচিত্ৰ  মূল চিত্ৰখন দ্বিতীয় বিশ্বযুদ্ধৰ সময়ত হেৰাল 
বাৰ্তোলোমিঅ' ক্ৰিষ্টফ'ৰি ডি ফ্ৰানচেস্কো (৪ মে' ১৬৫৫- ২৭ জানুৱাৰী ১৭৩১)ইটালীৰ এজন বাদ্যযন্ত্ৰ নিৰ্মাতা আছিল যাক "ফৰ্তেপিয়ানো"ৰ উদ্ধাৱক হিচাপে সাধাৰণতে গণ্য কৰা হয়  (বিঃদ্ৰঃ-ফৰ্তেপিয়ানো হৈছে পিয়ানোৰ আদিম প্ৰকাৰ)
জীৱন
ক্ৰিষ্টফ'ৰিৰ পিয়ানো সমূহ
300ৰোম চহৰৰ "মিউজিঅ' নেজিয়নেল ডেগলি ষ্ট্ৰোমেণ্টি মিউজিকেলি"ত সংৰক্ষিত ১৭২২ চনত নিৰ্মিত ক্ৰিষ্টফ'ৰি পিয়ানো 
ক্ৰিষ্টফ'ৰিয়ে কেইখন পিয়ানো নিৰ্মাণ কৰি উলিয়াইছিল সেই কথা সঠিক ভাৱে জনা নাযায়  তেওঁ ১৭২০ৰ দশকত নিৰ্মাণ কৰা মাত্ৰ তিনিখন পিয়ানোহে বৰ্তমান পোৱা যায় 
 প্ৰথমখন নিউ য়ৰ্ক চহৰত অৱস্থিত "মেট্ৰ'পলিটান মিউজিয়াম (সংগ্ৰহালয়)"ত পোৱা যায়  এইখন পিয়ানোৰ বহু অংশ পৰৱৰ্তী সময়ত সলনি কৰা হয়  সেয়ে বহুতে ইয়াৰ পৰা সেই পুৰণা প্ৰকাৰৰ শব্দ বা সুৰ নোলায় বুলি ভাৱে 
 দ্বিতীয়খন ৰোম চহৰৰ "মিউজিঅ' নেজিয়নেল ডেগলি ষ্ট্ৰোমেণ্টি মিউজিকেলি"ত সংৰক্ষিত হৈ আছে  বৰ্তমান ই বজাব পৰা অৱস্থাত নাই 
 তৃতীয়খন লেইপজিগ বিশ্ববিদ্যালয়ৰ বাদ্যযন্ত্ৰ সংগ্ৰহালয়ত সংৰক্ষিত হৈ আছে  বৰ্তমান ইয়ো বজাব পৰা অৱস্থাত নাই যদিও ইয়াৰ পূৰ্বৰ ৰেকৰ্ডিং সমূহ পোৱা যায় 

উল্লেখযোগ্য যে তিনিওখন পিয়ানোত লেটিন ভাষাত লিখা আছে "       " য'ত তাৰিখ লিখা আছিল ৰোমান নম্বৰত  কথাষাৰিৰ অৰ্থ হৈছে "পাদোৱাৰ বাৰ্তোলোমিঅ' ক্ৰিষ্টফ'ৰিৰ দ্বাৰা  তাৰিখে ফ্লোৰেন্সত নিৰ্মিত 

ক্ৰিষ্টফ'ৰিৰ সোঁৱৰণত ওলোৱা গুগল দুদল
গুগলএ বাৰ্তোলোমিঅ' ক্ৰিষ্টফ'ৰিৰ ৩৬০ সংখ্যক জন্মদিনৰ উপলক্ষে এটি আকৰ্ষণীয় গুগল দুদল উলিয়াই :..201504---360------

লগতে চাওক
তথ্য সংগ্ৰহ

শ্ৰেণী:ইটালীৰ ব্যক্তি
জৰ্জ ফ্ৰিডৰিখ বাৰ্নহাৰ্ড ৰিমান () (ছেপ্তেম্বৰ ১৭, ১৮২৬  জুলাই ২০, ১৮৬৬) এজন প্ৰভাৱশালী জাৰ্মান গণিতজ্ঞ আছিল গাণিতিক বিশ্লেষণ, সংখ্যা-তত্ত্ব আৰু অৱকলজীয় জ্যামিতিলৈ তেওঁ চিৰকলীয়া অৱদান আগবঢ়াই থৈ গৈছে তেওঁৰে আৱিস্কাৰ ৰিমান জ্যামিতি পিছলৈ আইনষ্টাইনৰ সাধাৰণ আপেক্ষিকতাবাদৰ গাণিতিক ভেঁটি হয়গৈ

জন্ম আৰু বংশ পৰিচয়
১৮২৬ চনৰ ১৭ ছেপ্টেম্বৰত হানোভাৰ ৰাজ্য ( বৰ্তমান জাৰ্মানী ) ডানেনবাৰ্গৰ উচৰৰ ব্ৰেছেনেলজ নামৰ এখন গাঁৱত ৰীমনৰ জন্ম হয় দেউতাকৰ নাম ফ্ৰেডৰিক ৰীমান আৰু মাকৰ নাম চাৰ্লত এবেলব তেখেতৰ দেউতাক
এজন দুখীয়া লুথৰীয়া নেতা আছিল বিশ্বৰ কুৰিগৰাকী মহান গণিতজ্ঞ, সম্পা: অভিজিত শৰ্মা বৰুৱা, প্ৰথম প্ৰকাশ মে ২০১৭ পৃষ্ঠা নং ৫৭

শিক্ষা

তেখেত প্ৰথম হানোভাৰ স্থানীয় মাধ্যমিক বিদ্যালয়ত অধ্যয়ন কৰে আৰু পিছত ১৮৪২ চনত আইকৰ মৃত্যুৰ পিছত হানোভাৰৰ পৰা গুচি আহি লুনেবাৰ্গত উচ্চ বিদ্যালয় অধ্যায়ন কৰে ১৮৪৬ চনত তেওঁ গুৰ্টিনজেন বিশ্ববিদ্যালয়লৈ গৈ ধৰ্মতত্ত্ব বিভাগত নাম লগায় কিন্তু ৰীমানে গুৰ্টিনজেনত গণিত অধ্যয়ন কৰিবলৈ ল'লেও ১৮৪৭ চনত তেওঁ ' ট্ৰেন্সফাৰ ' লৈ বাৰ্লিন বিশ্ববিদ্যালয়লৈ যায় আৰু তাত গণিত বিষয়ৰ অধ্যয়নত নিজকে নিমগ্ন কৰে পাছে ১৮৪৯ চনত তেওঁ পুনৰ গুৰ্টিনজেনলৈ ঘূৰি আহেবিশ্বৰ কুৰিগৰাকী মহান গণিতজ্ঞ, সম্পা: অভিজিত শৰ্মা বৰুৱা, প্ৰথম প্ৰকাশ মে ২০১৭ পৃষ্ঠা নং ৫৮

কৰ্মজীৱন

১৮৪৭ চনত ৰীমানে গুৰ্টিনজেন বিশ্ববিদ্যালয়ৰ নিয়মীয়া দৰমহা পোৱা এজন শিক্ষক হিচাপে নিযুক্ত হয় ১৮৫৯ চনত লেজেৰ্ডন দিৰিছলেটৰ মৃত্যুৰ পিছত ৰীমান গুৰ্টিনজেন বিশ্ববিদ্যালয়ৰ গণিত বিষয়ৰ মুৰব্বী অধ্যাপক হয় ৰিমানে ' উচ্চতৰ মাত্ৰা ' তত্ত্বৰ আধাৰত এক গানিতিক প্ৰবন্ধ প্ৰস্তুত কৰি ১৮৫৪ চনত এক বক্তৃতা দিলে তেওঁৰ মৃত্যুৰ দুবছৰ পাছত ১৮৬৮ চনত এই নিবন্ধ তথা গৱেষণাপত্ৰ ছপা ৰূপত প্ৰকাশিত হৈছিল ১৭৫৯ চনত ৰীমানে ফৰিয়াৰ ছিৰিজ, জাৰ্তিল বিশ্লেষণ আৰু ' এনালাইটিকেল ' সংখ্যা তত্ত্ব সম্পৰ্কত যিখন গৱেষণা প্ৰস্তুত কৰিছিল সেইখন সেই বিষয়ত বৰ্তমানলৈকে আটাইতকৈ গুৰুত্বপূৰ্ণ গৱেষণা পত্ৰবিশ্বৰ কুৰিগৰাকী মহান গণিতজ্ঞ, সম্পা: অভিজিত শৰ্মা বৰুৱা, প্ৰথম প্ৰকাশ মে ২০১৭ পৃষ্ঠা নং ৫৯

তথ্যসূত্ৰ

বাহ্যিক সংযোগ

শ্ৰেণী:গণিতজ্ঞ
শ্ৰেণী:জাৰ্মানীৰ ব্যক্তি
বাৰ্বাৰা এন আলিমাডি (; প্ৰায় ১৯৭২  ২৭ এপ্ৰিল ২০২০) এগৰাকী উগাণ্ডাৰ ৰাজনীতিবিদ আৰু মানৱ অধিকাৰ কৰ্মী আছিল

 প্ৰাৰম্ভিক জীৱন 
আলিমাডিৰ উগাণ্ডাত জন্ম হৈছিল৷ তেওঁৰ পিতৃ এৰিফাছ ওটেমা আলিমাডি, যি আছিল উগাণ্ডাৰ তৃতীয় প্ৰধানমন্ত্ৰী (১৯৮০১৯৮৫) তেওঁৰ ভাতৃ মিল্টন আলিমাদি, সাংবাদিক আৰু বাতৰি কাকতৰ প্ৰতিষ্ঠাপক

আলিমাডীয়ে গয়াজা হাইস্কুলত শিক্ষা গ্ৰহণ কৰিছিল৷ তাৰ পিছত তেওঁৰ পৰিয়াল নিৰ্বাসনলৈ গৈছিল যেতিয়া দ্বিতীয় ওবোটে চৰকাৰক উৎখাত কৰা হৈছিল লণ্ডন মেট্ৰ'পলিটান বিশ্ববিদ্যালয়ত ইলেক্ট্ৰনিক্স আৰু যোগাযোগ অভিযান্ত্ৰিকীত তেওঁ ডিগ্ৰী লাভ কৰে আলিমাডিয়ে ইংলেণ্ডত অভিযান্ত্ৰিক অনুশীলন কৰিছিল আৰু তাৰ পিছত ২০০৭ চনত উগাণ্ডালৈ উভতি আহিছিল

 সক্ৰিয়তা 
২০১২ চনত ফ'ৰাম ফৰ ডেম'ক্ৰেটিক চেঞ্জ (এফডিচি)ৰ "আইৰন লেডী" নামেৰে পৰিচিত বিৰোধী ৰাজনীতিবিদ ইংগ্ৰিড টুৰিনাৱক, এজন আৰক্ষী বিষয়াই স্তন চেপি ধৰাৰ পিছত এই আক্ৰমণ টেলিভিছনত প্ৰচাৰ কৰাৰ পিছত বাৰ্বাৰা আলিমাডিয়ে সহযোগিতামূলকভাৱে এক প্ৰতিবাদৰ আয়োজন কৰে ইয়াক উগাণ্ডাত "ব্ৰা প্ৰতিবাদ" বুলি জনা যায় আলিমাডিয়ে কয় যে "আমাক সুৰক্ষা দিয়াৰ দায়িত্বত থকা আৰক্ষী বাহিনীয়ে সকলোৰে সন্মুখত এগৰাকী মহিলাক আক্ৰমণ কৰাত মই গুৰুতৰভাৱে ক্ষুন্ন হৈছিলোঁ"

২০১২ চনত সংসদত সংশ্লিষ্ট নাগৰিক গোটৰ সৈতে বিক্ষোভ প্ৰদৰ্শন কৰাৰ পিছত আলিমাডিক গ্ৰেপ্তাৰ কৰা হয় আৰু দুৰ্নীতি বিৰোধী শ্লোগান থকা টি-চাৰ্ট জব্দ কৰা হয়

আলিমাডি ৰাজনৈতিক দল এফ ডি চিৰ এজন কৰ্মী আছিল,আৰু ২০১৯ চনত নতুনকৈ গঠন হোৱা এলায়েন্স ফৰ নেচনেল ট্ৰেন্সফৰ্মেচনত যোগদান কৰে৷ আলিমাডি তেওঁলোকৰ আন্তঃৰাষ্ট্ৰীয় পৰিক্ৰমা সচিব হয় আৰু প্ৰব্ৰজনকাৰী উগাণ্ডাৰ লোকসকলৰ সমন্বয় সাধন কৰে

 মৃত্যু আৰু উত্তৰাধিকাৰ 
২০২০ চনৰ ২৭ এপ্ৰিলত কাম্পালাৰ কিৱাটুলেত থকা নিজৰ ঘৰত আলিমাডিক মৃত অৱস্থাত উদ্ধাৰ কৰা হৈছিল আৰক্ষীয়ে তেওঁৰ মৃত্যুৰ তদন্ত আৰম্ভ কৰে ২০২১ চনত তেওঁৰ স্মৃতিত বাৰ্বাৰা আলিমাডি ফাউণ্ডেশ্যন আৰম্ভ কৰা হৈছিল, যাতে ছাত্ৰ-ছাত্ৰীসকলক বিশেষকৈ ছোৱালীক কলেজ আৰু বিশ্ববিদ্যালয়ৰ বৃত্তি প্ৰদান কৰিব পাৰি
তথ্যসূত্ৰ

শ্ৰেণী:উগাণ্ডাৰ নাৰী অধিকাৰ কৰ্মী
বাৰ্বাৰা লিলিয়াছ ৰোমেইন এণ্ডাৰছন, লেডী এণ্ডাৰছন হিচাপেও জনা যায়, জন্ম নাম ৰাইট, নিউজিলেণ্ডৰ এগৰাকী কল্পকাহিনী লেখিকা, যিয়ে ষাঠিৰ দশকত প্ৰথমখন কিতাপ প্ৰকাশ পোৱাৰ পিছত আন্তৰ্জাতিকভাৱে স্বীকৃতিপ্ৰাপ্ত আৰু বেষ্ট চেলাৰ লেখিকা হিচাপে পৰিগণিত হৈছিল তেওঁৰ জন্ম ১৪ এপ্ৰিল ১৯২৬ চন আৰু মৃত্যু ২৪ মাৰ্চ ২০১৩ চন

কেৰিয়াৰ
হেষ্টিংছত জন্মগ্ৰহণ কৰা বাৰ্বাৰা লিলিয়াছ ৰোমেইন ৰাইটে অটাগো বিশ্ববিদ্যালয়ত শিক্ষা গ্ৰহণ কৰে আৰু ১৯৪৭ চনত বিজ্ঞান শাখাত স্নাতক ডিগ্ৰী লাভ কৰে ১৯৫১ চনত তেওঁ ৰয়েল নিউজিলেণ্ডৰ নৌসেনাৰ বিষয়া নীল এণ্ডাৰছনৰ সৈতে বিবাহপাশত আবদ্ধ হয় আৰু পিছলৈ নিউজিলেণ্ডৰ প্ৰতিৰক্ষা কৰ্মচাৰীৰ মুৰব্বী হয় তেওঁলোকৰ দুজন পুত্ৰ আছিল চিকিৎসা প্ৰযুক্তিবিদ আৰু শিক্ষয়িত্ৰী হিচাপে কেৰিয়াৰ গঢ়িবলৈ তেওঁ পুনৰ নিউজিলেণ্ডৰ ৱেলিংটন বিশ্ববিদ্যালয়লৈ যায় আৰু ১৯৮৪ চনত ৱেলিংটনৰ ভিক্টোৰিয়া বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে 

এণ্ডাৰছনে ১৯৮৩ চনত ভিক্টোৰিয়া বিশ্ববিদ্যালয়ত বিল মানহাইৰৰ সৃষ্টিশীল লেখাৰ পাঠ্যক্ৰম গ্ৰহণ কৰে আৰু তাৰ পিছত তেওঁ লেখাৰ কেৰিয়াৰ আৰম্ভ কৰে তেওঁৰ চুটিগল্পসমূহ লেণ্ডফ'ল, স্প'ৰ্ট আৰু নিউজিলেণ্ড লিষ্টনাৰ আদি আলোচনী আৰু আলোচনীত প্ৰকাশ পাইছিল তেওঁৰ প্ৰথমখন গ্ৰন্থ আছিল আই থিংক উই শ্বুড গ ইনটু দ্য জংগল নামৰ চুটিগল্প সংকলন তেওঁৰ তৃতীয়খন গ্ৰন্থ প'ৰ্ট্ৰেইট অৱ দ্য আৰ্টিষ্ট ৱাইফ (১৯৯২) উপন্যাসে ১৯৯২ চনত গুডমেন ফিল্ডাৰ ৱাটি বুক এৱাৰ্ডছত প্ৰথম পুৰস্কাৰ লাভ কৰে ই বেষ্টচেলাৰ আছিল আৰু নিউজিলেণ্ড আৰু বিদেশত সমালোচকৰ প্ৰশংসা লাভ কৰিছিল

১৯৮২ চনত তেওঁৰ স্বামীক নাইট উপাধি দিয়া হয়, আৰু পৰৱৰ্তী সময়ত তেওঁক লেডী এণ্ডাৰছন বুলি ষ্টাইল কৰা হয় ২০০৯ চনত তেওঁ অটাগো বিশ্ববিদ্যালয়ৰ পৰা সাহিত্যৰ সন্মানীয় ডক্টৰেট সন্মান লাভ কৰে আৰু ২০১১ চনত তেওঁ সন্মানীয় আৰ্টছ ফাউণ্ডেশ্যন আইকন বঁটা লাভ কৰে

২০১৩ চনৰ ২৪ মাৰ্চত অকলেণ্ডত তেওঁৰ মৃত্যু হয়      3..
তথ্য সূত্ৰ

শ্ৰেণী:মৃত ব্যক্তি
শ্ৰেণী:সাহিত্যিক
শ্ৰেণী:নাৰীবাদ আৰু লোকগাথা ২০২৫
বাৰ্মিজ তাৰকা কাছ (; বৈজ্ঞানিক নামঃ  ) হৈছে এক সংকটাপন্ন কাছ প্ৰজাতি৷ ই ম্যানমাৰ (বাৰ্মা)ৰ শুকান, পৰ্ণপাতী অৰণ্যৰ স্থানীয় প্ৰজাতি৷
 বৰ্ণনা 
বাৰ্মিজ তাৰকা কাছৰ শক্তিশালী গম্বুজযুক্ত চলঙত বিকিৰিত তৰা আকৃতিৰ আৰ্হি থাকে ইয়াৰ চলঙত ওখোৰা-মোখোৰা তৰাৰ দৰে দেখা আৰ্হি আছেএই কাছবিধক অতি সহজে সাধাৰণ ভাৰতীয় তাৰকা কাছৰ সৈতে তলিভাগ বা তলপেটৰ অংশ তুলনা কৰি পৃথক কৰিব পাৰি আৰু ই দুয়োটা প্ৰজাতিৰ মাজৰ ভিন্নতাক বুজাত সহায় কৰে

 বন্দী অৱস্থাত প্ৰজনন 
বাৰ্মিজ তাৰকা কাছৰ প্ৰজনন কঠিন৷ বন্দী অৱস্থাত ইয়াৰ প্ৰথম সফল প্ৰজনন টাইৱানৰ তাইপেই চিৰিয়াখানাত হৈছিল, ২০০৩ চনত সেই প্ৰজননৰ যোগেদি কেইটামান বাৰ্মিচ তাৰকা কাছ পোৱা গৈছিল

ইয়াদানাবন জুলজিকেল গাৰ্ডেনেও বৰ্তমান এই কাছৰ সংখ্যা বৃদ্ধিৰ প্ৰয়াসেৰে বন্দী-প্ৰজনন কাৰ্যসূচীত মনোনিৱেশ কৰিছে৷

২০০৪ চনত ২০০টা কাছৰ পৰা প্ৰজনন কাৰ্যসূচী আৰম্ভ কৰি ২০১৭ চনৰ অক্টোবৰ মাহলৈকে ইয়াৰ সংখ্যা ১৪,০০০টা হৈছিল আৰু ইয়াৰে ১০০০টাক পুনৰ বনাঞ্চলত এৰি দিয়া হৈছিল ২০২১ চনৰ ৩১ জুলাইত ৰিচাৰ্ড ব্ৰেনছনে ঘোষণা কৰিছিল যে এই প্ৰজাতিৰ সংৰক্ষণৰ বাবে তেওঁ কৰি থকা কামৰ অংশ হিচাপে তেওঁৰ ব্যক্তিগত নেকাৰ দ্বীপত দুটা বাৰ্মিজ তাৰকা কাছৰ জন্ম হৈছে 

 তথ্যসূত্ৰ 

শ্ৰেণী:আই ইউ চি এন ৰঙা তালিকাৰ ঘোৰ সংকটজনক প্ৰজাতি
শ্ৰেণী:প্ৰাণীজগত
শ্ৰেণী:বন্যপ্ৰাণী
বাৰ্মিজ পৌৰাণিক কল্পনাৰ অলৌকিক জীৱ 
বাৰ্মিজ ৰামায়ণৰ ৰূপান্তৰ 
এটা বাৰ্মিজ পাৰাবাইক, যত বৌদ্ধ পৌৰাণিক কাহিনী বৰ্ণনা কৰা হৈছে 
বাৰ্মিজ পৌৰাণিক কাহিনী () হৈছে মিথ (কল্পকথা), লোককথা, কিংবদন্তী, আৰু বিশ্বাসসমূহৰ এক সংকলন, যিবোৰ ঐতিহ্যগতভাৱে বাৰ্মিজ জনগোষ্ঠীৰ দ্বাৰা বৰ্ণিত এই কাহিনীবোৰ মৌখিকভাৱে পৰম্পৰাগতভাৱে প্ৰৱাহিত হৈছিল আৰু কদাচিৎ লিখিত ৰূপত পোৱা গৈছিল বাৰ্মিজ পৌৰাণিক কাহিনী মূলত বৌদ্ধ পৌৰাণিক কাহিনী, হিন্দুধৰ্ম, আৰু বিভিন্ন নৃগোষ্ঠীৰ পৰম্পৰাৰ দ্বাৰা প্ৰভাৱিত অধিকাংশ মিথ আৰু কিংবদন্তী পিউ নগৰ-ৰাজ্যসমূহৰ যুগৰ বিষয়ে; দেৱতা (আত্মা), বোধিসত্ত্ব, বীৰ, ৰজা, যোগী, আৰু বাৰ্মিজ লোককথাৰ অলৌকিক জীৱৰ জীৱন আৰু কাৰ্যকলাপৰ বিষয়ে বৰ্ণনা কৰে বাৰ্মিজ পৌৰাণিক কাহিনী আধুনিক বাৰ্মিজ সংস্কৃতিৰ মূলভিত্তি আৰু বিভিন্ন বাৰ্মিজ আচাৰ-অনুষ্ঠানৰ উৎপত্তি আৰু গুৰুত্ব ব্যাখ্যা কৰে

 পৌৰাণিক ইতিহাসৰ এক দৰ্শন  
 সৃষ্টি তত্ত্ব  
কল্প মহাসাগৰৰ ওপৰত চাৰিজন ব্ৰহ্মা 
বাৰ্মিজ সৃষ্টি তত্ত্বৰ আটাইতকৈ প্ৰভাৱশালী গ্ৰন্থটো হ'ল আদিকল্প (), যিটো বৌদ্ধধৰ্মত প্ৰামাণ্য গ্ৰন্থ নহয়, কিন্তু আগ্গঞ্ঞ সূত্ৰত ইয়াৰ সমৰ্থন পোৱা যায় 
আৰম্ভণিতে, এটা ডাঙৰ প্ৰলয়ৰ ফলত এটা পুৰণি ব্ৰহ্মাণ্ড ধ্বংস হৈ আছিল তাৰ পিছত, এটা নতুন কল্পৰ উৎপত্তি হয় চাৰিজন উচ্চতম দেৱতা বা ব্ৰহ্মা () আভাস্বৰ স্বৰ্গৰ পৰা অৱতীৰ্ণ হৈ 'প্ৰভাময় সত্তা' হিচাপে প্ৰাথমিক পৃথিৱীত পুনৰ্জন্ম গ্ৰহণ কৰে এই সময়ত, তেওঁলোকে নিজৰ দীপ্তিৰ দ্বাৰা পোহৰ যোগাইছিল, কাৰণ সেই সময়ত সূৰ্য আৰু চন্দ্ৰৰ সৃষ্টি হোৱা নাছিল 
কিছুমান সময়ৰ পিছত, সাগৰৰ ওপৰত এটা মিঠা মৃত্তিকা উৎপন্ন হয়, যাক এই প্ৰভাময় সত্তাসকলে খাই গোটেই দীপ্তি হেৰুৱাই পেলায় সেই সময়তেই সূৰ্য (), চন্দ্ৰ (), আৰু নক্ষত্ৰৰ () জন্ম হয় 
তেওঁলোকে ইয়াক কেন্দ্ৰ কৰি এক প্ৰকৃত শৰীৰৰ অধিকাৰী হয় তাৰ পিছত, তেওঁলোকৰ ক্ষুধা নিৱাৰণৰ বাবে বিভিন্ন গছ-গছনি আৰু শস্যৰ সৃষ্টি হয় অৱশেষত, তেওঁলোকে মানুহৰ ৰূপ লয় 
 সভ্যতাৰ উৎপত্তি  
মানুহে জীৱন কঠিন বুলি উপলব্ধি কৰি সমাজৰ ভিন্ন দৃষ্টিভংগী গ্ৰহণ কৰে, যাৰ ফলত বৰ্ণ প্ৰথা ()ৰ সৃষ্টি হয় তাৰ পিছত, তেওঁলোকে এজন জ্ঞানী ব্যক্তি মনুক সমাজৰ প্ৰথম ৰজা হিচাপে নিৰ্বাচন কৰে তেওঁ 'মহাসম্মত' () নামেৰে পৰিচিত হয়

 তথ্যসূত্ৰ  
 
শ্ৰেণী:পৌৰাণিক কথা
শ্ৰেণী:এছিয়াৰ সংস্কৃতি 
শ্ৰেণী:সংস্কৃতি 
শ্ৰেণী:ম্যানমাৰ
বাৰ্মিজ বজাৰ হৈছে বাংলাদেশৰ কক্সবাজাৰ চহৰত অৱস্থিত এক প্ৰকাৰৰ বজাৰ প্ৰসাধন সামগ্ৰীৰ পৰা আৰম্ভ কৰি চুৰিকটাৰী, লুঙি, শংখ, চকলেট, ডেকোৰেচনৰ সামগ্ৰী আদি কম দামত পোৱা যায় ম্যানমাৰৰ পৰা ইয়ালৈ অহা সামগ্ৰীৰ বাবে ই বাৰ্মিজ বজাৰ নাম পাইছে বাৰ্মিজ বজাৰ আচাৰৰ বাবেও জনপ্ৰিয় ম্যানমাৰৰ পৰা অহা সকলো ধৰণৰ আচাৰৰ ইয়াত পোৱা যাব পৰম্পৰাগত বাৰ্মিজ বজাৰ কক্সবজাৰ চহৰৰ টেকপাৰাত অৱস্থিত এই বাৰ্মিজ বজাৰত ৩০৬খন দোকান আছে ইয়াৰ উপৰিও কক্সবজাৰত কৰিম বাৰ্মিজ বজাৰ, আবু চেণ্টাৰ, বীচ টাৱাৰ, বানু প্লাজা, আমেনা শ্বপিং কমপ্লেক্স, উম্ম বাৰ্মিজ মাৰ্কেট, চৌদিয়া বাৰ্মিজ মাৰ্কেট, এন নাহাৰ শ্বপিং কমপ্লেক্স, আলোচয়া শ্বপিং কমপ্লেক্স, ৰুকিয়া বাৰ্মিজ মাৰ্কেট, চৌধুৰী শ্বপিং কমপ্লেক্স, জেএন প্লাজা, বীচ টাৱাৰ বাৰ্মিজ মাৰ্কেটকে ধৰি বিভিন্ন বাৰ্মিজ বজাৰ আছে কক্সবজাৰৰ উপৰিও পাটেংগা আৰু বান্দৰবানত বাৰ্মিজ বজাৰ আছে

বাৰ্মিজ বজাৰ ১৯৬২ চনত এগৰাকী বৰ্মীয় মহিলাৰ উদ্যোগত সৃষ্টি হৈছিল তেওঁ টেকপাৰাৰ বাৰ্মিজ প্ৰাথমিক বিদ্যালয়ৰ কাষত থকা তেওঁৰ ঘৰতে স্থানীয় ৰাখাইন হস্তশিল্প, মোনা, লুঙি, বিছনা-চাদৰ, চুৰট আদিৰ এখন সৰু দোকান স্থাপন কৰে কক্সবজাৰলৈ অহা ঘৰুৱা আৰু বিদেশী পৰ্যটকসকলে তেওঁৰ দোকানত সজাই ৰখা বস্তুবোৰ চাবলৈ আহিছিল পৰ্যটকৰ চাহিদাৰ কথা বিবেচনা কৰি তেওঁ নিজৰ ঘৰৰ সন্মুখত উনাং কক্সবজাৰ কটেজ ইণ্ডাষ্ট্ৰিজ নামৰ এখন দোকান খোলে ইয়াৰ পিছত ৰাখাইন ষ্টোৰ, উমে ষ্টোৰ, নুৰানি এম্পোৰিয়াম, বিবি ফেশ্বন ডায়মণ্ড ষ্ট'ৰ আদি নামেৰে বহু কেইখন বাৰ্মিজ দোকান স্থাপন হয় লাহে লাহে সেই সৰু দোকানখন এখন ডাঙৰ বজাৰ হৈ পৰিল

তথ্য সংগ্ৰহ

শ্ৰেণী:বজাৰ
বাৰ্লিনৰ বিভিন্ন দৃশ্য

বাৰ্লিন হৈছে জাৰ্মানীৰ ৰাজধানী আৰু আটাইতকৈ ডাঙৰ মহানগৰ ই জাৰ্মানীৰ এটি বিশেষ ৰাজ্য আৰু ইউৰোপৰ অন্যতম গুৰুত্বপূৰ্ণ ৰাজনৈতিক, সাংস্কৃতিক আৰু আৰ্থিক কেন্দ্ৰ বাৰ্লিন ১২৫১ চনত প্ৰতিষ্ঠিত হৈছিল আৰু আজিলৈকে উন্নতি কৰি বিশ্বৰ শীৰ্ষ মহানগৰসমূহৰ ভিতৰত পৰিণত হৈছে

 ভৌগোলিক অৱস্থান 
বাৰ্লিন জাৰ্মানীৰ উত্তৰ-পূৱ অংশত অৱস্থিত মহানগৰখন প্ৰায় ৮৯২ বৰ্গ কিলোমিটাৰ এলেকাত বিস্তৃত আৰু বিভিন্ন নদীৰ কাষত অৱস্থিত

 জনসংখ্যা 
২০২৩ চনৰ তথ্য অনুসৰি, বাৰ্লিনত প্ৰায় ৩.৭ মিলিয়ন মানুহ বাস কৰে ই জাৰ্মানীৰ আটাইতকৈ জনবহুল মহানগৰ

 ইতিহাস 
বাৰ্লিন মধ্যযুগীয় যুগত প্ৰতিষ্ঠিত হৈছিল আৰু বিশ্বযুদ্ধৰ পিছত পশ্চিম আৰু পূব বাৰ্লিন হিচাপে বিভক্ত হৈছিল ১৯৮৯ চনত বাৰ্লিন প্ৰাচীৰ পতনৰ পাছত পুনৰ একত্ৰিত হয়

 সংস্কৃতি আৰু পৰ্যটন 
বাৰ্লিন জাৰ্মানীৰ সাংস্কৃতিক কেন্দ্ৰ ই বিভিন্ন সংগ্ৰহালয়, থিয়েটাৰ, আৰু সঙ্গীত অনুষ্ঠানৰ বাবে জনাজাত পৰ্যটকসকলৰ বাবে ব্ৰাণ্ডেনবাৰ্গ গেট, ৰেইচষ্টাগ, আৰু বাচ্ছী মিউজিয়াম আদিৰ দৰে স্থান আছে

 অৰ্থনীতি 
বাৰ্লিন জাৰ্মানীৰ গুৰুত্বপূৰ্ণ অৰ্থনৈতিক কেন্দ্ৰ তথ্য প্ৰযুক্তি, সৃষ্টিশীল উদ্যোগ, আৰু সেৱা ক্ষেত্ৰত মহানগৰখনৰ ভূমিকা ডাঙৰ

 উল্লেখযোগ্য তথ্য 
 দেশ: জাৰ্মানী
 ৰাজ্য: বাৰ্লিন 
 ৰাজধানী: বাৰ্লিন 
 জনসংখ্যা: প্ৰায় ৩.৭ মিলিয়ন (২০২৩) 
 অঞ্চল: ৮৯২ বৰ্গ কিলোমিটাৰ 
 সময় অঞ্চল: ১ (), গ্ৰীষ্মকালীন সময়: ২ ()

 তথ্যসূত্ৰ 

শ্ৰেণী:জাৰ্মানী
শ্ৰেণী:ৰাজধানী
শ্ৰেণী:ভূগোল
বম্মিৰেড্ডী নৰসিংহ ৰেড্ডী ( ; ১৬ নৱেম্বৰ ১৯০৮  ৮ নৱেম্বৰ ১৯৭৭), এজন ভাৰতীয় চলচ্চিত্ৰ পৰিচালক, প্ৰযোজক আৰু চিত্ৰনাট্যকাৰ, যি পেছাগতভাৱে বি এন ৰেড্ডী নামেৰে পৰিচিত আছিল তেওঁ তেলেগু চলচ্চিত্ৰৰ আৰম্ভণি পৰ্যায়ৰ ব্যক্তিত্ব আছিল  (1967)         . .     :     .   (28  2008).   2018-11-12. তেওঁৰ পূৰ্বৰ বহু ছবি যেনে বন্দে মাতৰম (১৯৩৯), দেৱতা (১৯৪১)ত ভি নাগায়াই মুখ্য চৰিত্ৰত অভিনয় কৰিছিল এন টি ৰামা ৰাও আৰু ভানুমতী অভিনীত তেওঁৰ মল্লীশ্বৰী (১৯৫১) ছবিখনক এখন কালজয়ী ক্লাছিক ভাৰতীয় চলচ্চিত্ৰ বুলি গণ্য কৰা হয় দক্ষিণ ভাৰতৰ পৰা দাদাচাহেব ফাল্কে বঁটা লাভ কৰা তেওঁ প্ৰথমজন ব্যক্তি তেওঁ আছিল প্ৰথম ভাৰতীয় চলচ্চিত্ৰ ব্যক্তিত্ব, যিয়ে ডাক্তৰ অৱ লেটাৰ্ছ সন্মান লাভ কৰিছিল
সংক্ষিপ্ত জীৱনী
১৯০৮ চনৰ ১৬ নৱেম্বৰত বৰ্তমানৰ কদাপা জিলাৰ কোথাপল্লী গাঁৱৰ এটা কৃষক পৰিয়ালত বম্মিৰেড্ডী নৰসিংহ ৰেড্ডীৰ জন্ম হয় পিতৃ আছিল নৰসিংহ ৰেড্ডী তেওঁ চাৰিজন ভাতৃৰ ভিতৰত জ্যেষ্ঠ আছিল; আন সকল হ'ল- বি নাগি ৰেড্ডী, বি এন কণ্ডা ৰেড্ডী আৰু বি ৰামালিংগা ৰেড্ডী

প্ৰদ্দাতুৰত তেওঁ স্কুলীয়া শিক্ষা আৰম্ভ হয় পিছলৈ মাদ্ৰাজতো স্কুলীয়া শিক্ষা অব্যাহত থাকে পচাইয়াপ্পা কলেজত নামভৰ্তি কৰিছিল যদিও স্নাতক ডিগ্ৰী নোলোৱাকৈয়ে ওলাই আহে পিছলৈ তেওঁ অডিটিং আৰু একাউণ্টিং অধ্যয়ন কৰে আৰু এখন অডিটিং ফাৰ্মত শিক্ষা-নবিচী হিচাপে কাম কৰে

এইচ এম ৰেড্ডীয়ে প্ৰযোজনা কৰাৰ সিদ্ধান্ত লোৱাৰ পাছত বি.এন. ৰেড্ডী আৰু বি নাগী ৰেডীয়ে তেওঁৰ সৈতে মিলি ৰোহিনী পিকচাৰ্ছ গঠন কৰে

বঁটা
ৰাষ্ট্ৰীয় চলচ্চিত্ৰ বঁটা
৩য় ৰাষ্ট্ৰীয় চলচ্চিত্ৰ বঁটা (১৯৫৫) শ্ৰেষ্ঠ তেলুগু পূৰ্ণদৈৰ্ঘ্য ছবিৰ চিলভাৰ মেডেল  বাংগাৰু পাপা
৫ম ৰাষ্ট্ৰীয় চলচ্চিত্ৰ বঁটা  (১৯৫৭)  শ্ৰেষ্ঠ তেলুগু পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট  ভাগ্যৰেখা
১৯৬৬  শ্ৰেষ্ঠ তেলুগু পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা ৰংগালু ৰত্নম
২২তম ৰাষ্ট্ৰীয় চলচ্চিত্ৰ বঁটা (১৯৭৪)  দাদাচাহেব ফাল্কে বঁটা 
ফিল্মফেয়াৰ বঁটা (দক্ষিণ)
শ্ৰেষ্ঠ চলচ্চিত্ৰৰ ফিল্মফেয়াৰ বঁটা (তেলুগু) গংগাৰু পঞ্জাৰম (১৯৬৯)
নন্দী বঁটা( )
শ্ৰেষ্ঠ পূৰ্ণদৈৰ্ঘ্য ছবিৰ নন্দী বঁটা (স্বৰ্ণ) - ৰংগালু ৰত্নম (১৯৬৬)
তৃতীয় শ্ৰেষ্ঠ পূৰ্ণদৈৰ্ঘ্য ছবিৰ নন্দী বঁটা (ব্ৰঞ্জ)  - বংগাৰু পঞ্জাৰম (১৯৬৯)
শ্ৰেষ্ঠ গল্পলেখনৰ নন্দী বঁটা - পেল্লি কানি পেল্লি  (১৯৭৬)
অসামৰিক বঁটা
পদ্মভূষণ (১৯৭৪)
অন্যান্য সন্মান
ডক্টৰ অফ লেটাৰছ্

তথ্যউৎস

বাহ্যিক সংযোগ
 

শ্ৰেণী:দাদাচাহেব ফাল্কে বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:তেলুগু ভাষাৰ চলচ্চিত্ৰ পৰিচালক
বি কে সামন্ত
বি কে সামন্ত হ'ল উত্তৰাখণ্ডৰ এজন লোকগায়ক, সংগীত পৰিচালক আৰু গীতিকাৰ, তেওঁৰ ভাইৰেল গীত থাল কী বজাৰৰ বাবে পৰিচিত যিটো ইউটিউবত সৰ্বাধিক দৰ্শন কৰা কুমাউনী বা গড়ৱালি মিউজিক ভিডিঅ', যাৰ দৰ্শকৰ সংখ্যা ৬ কোটিৰো অধিক

 ব্যক্তিগত জীৱন 
তেওঁৰ জন্ম হৈছিল ১৯৮২ চনৰ ২৬ জুনত ভাৰতৰ উত্তৰাখণ্ড জিলাৰ চম্পাৱাত জিলাৰ ঘাট লোহাঘাট নগৰ পঞ্চায়তৰ ওচৰৰ চিংদা গাঁৱত তেওঁৰ ভিডিঅৰ বেছিভাগ সংগীত স্থানীয়ভাৱে শ্বুট কৰা হয়

তথ্যসূত্ৰ

শ্ৰেণী:কণ্ঠশিল্পী শ্ৰেণী:লোকগীত
বি কোডানায়াগুই  ;ইছৰোৰ ইলেক্ট্ৰনিক্স এণ্ড ইনষ্ট্ৰৰুমেণ্টেচন ইঞ্জিনিয়াৰ ৰকেট উৎক্ষেপণত ব্যৱহৃত কঠিন ৰকেট মটৰৰ  নিয়ন্ত্ৰণ ব্যৱস্থাৰ যন্ত্ৰপাতিৰ বাবে তেওঁৰ দায়িত্ব পালন কৰি আহিছে ২০১৭ চনত ৰাষ্ট্ৰপতি ভৱনত তেওঁক ভাৰতৰ মহিলাৰ বাবে সৰ্বোচ্চ বঁটা নাৰী শক্তিৰ বঁটা প্ৰদান কৰা হৈছিল

আৰম্ভণিৰ বছৰবোৰ
কোডানায়াগুইৰ ঘৰ ভাৰতৰ পুডুচেৰীত  ভাৰতৰ প্ৰথম মহাকাশ উৎক্ষেপণৰ পৰা অনুপ্ৰাণিত হৈ অভিযন্তা হোৱাৰ সিদ্ধান্ত লয় কইম্বাটুৰৰ চৰকাৰী প্ৰযুক্তি মহাবিদ্যালয়ৰ পৰা স্নাতক ডিগ্ৰী লাভ কৰে আৰু ১৯৮৪ চনত তেওঁৰ প্ৰথম কাম আছিল ভাৰতীয় মহাকাশ গৱেষণা সংস্থাক সহায় কৰা তাত তেওঁ অগমেণ্টেড চেটেলাইট লঞ্চ ভেহিকেল প্ৰজেক্টৰ কাম কৰিছিল

কৰ্ম জীৱন
সতীশ ধাৱন মহাকাশ কেন্দ্ৰত যত ইন্ধন আৰু ইগনিটাৰ পৰীক্ষা কৰা হৈছিল তাত তেওঁ ইলেক্ট্ৰনিক্স, ইনষ্ট্ৰৰুমেণ্টেচন আৰু কণ্ট্ৰল চিষ্টেমৰ যত্ন লোৱা গুণগত বিভাগৰ গ্ৰুপ মুৰব্বী হয় 
সতীশ ধাৱন মহাকাশ কেন্দ্ৰত ত্ৰিশ বছৰ কাম কৰাৰ পিছত কোডানায়াগুই আৰু তেওঁৰ দলটোৱে পিএছএলভি চি৩৭ অভিযানৰ সময়ত মেৰু উপগ্ৰহ উৎক্ষেপণ বাহনত থকা কঠিন ৰকেট মটৰৰ কাম আৰম্ভ কৰে, যিয়ে ২০১৭ চনৰ ১৫ ফেব্ৰুৱাৰীত ১০৪টা উপগ্ৰহ সূৰ্য্যৰ সমকালীন কক্ষপথত সফলতাৰে স্থাপন কৰে

তেওঁ মন্তব্য কৰিছে যে তেওঁ কৰ্মক্ষেত্ৰত মুক্তভাৱে নিজকে প্ৰকাশ কৰিবলৈ সক্ষম হৈছিল আৰু যৌনতাবাদৰ কোনো সমস্যা কেতিয়াও নাছিল

স্বীকৃতি
২০১৭ চনৰ মাৰ্চ মাহত ভাৰতৰ ৰাষ্ট্ৰপতিৰ পৰা বঁটা লাভ কৰিবলৈ নিৰ্বাচিত হোৱা তিনিজন বিজ্ঞানীৰ ভিতৰত তেওঁ অন্যতম আছিল য'ত আছিল সুভা ভেৰিয়েৰ, অনাটা ছনি আৰু কোডানায়াগুই

২০১৭ চনৰ আন্তঃৰাষ্ট্ৰীয় নাৰী দিৱসত তেওঁ নতুন দিল্লীত আছিল আৰু ৰাষ্ট্ৰপতি ভৱনত ৰাষ্ট্ৰপতি প্ৰণৱ মুখাৰ্জীয়ে তেওঁলোকক নাৰী শক্তিৰ সন্মানেৰে সন্মানিত কৰিছিল

তথ্যসূত্ৰ
বম্মিৰেড্ডী নাগী ৰেড্ডী (( ;  ২ ডিচেম্বৰ ১৯১২  ২৫ ফেব্ৰুৱাৰী ২০০৪) এজন ভাৰতীয় চলচ্চিত্ৰ প্ৰযোজক আৰু মূলতঃ তেলেগু চলচ্চিত্ৰৰ পৰিচালক তেওঁ চেন্নাইত বিজয়া বৌহিনী ষ্টুডিঅ' স্থাপন কৰে, যি আছিল সেই সময়ৰ এছিয়াৰ আটাইতকৈ ডাঙৰ চলচ্চিত্ৰ ষ্টুডিঅ' যিহেতু তেওঁৰ চলচ্চিত্ৰ পৰিচালক তথা দক্ষিণ ভাৰতৰ পৰা প্ৰথম দাদা চাহেব বঁটা বিজয়ী ককায়েকৰ নামৰ প্ৰথম আখৰ তেওঁৰ সৈতে একে আছিল আৰু ককায়েকক বি এন ৰেড্ডী নামেৰে জনা গৈছিল, সেয়েহে ভায়েক জনপ্ৰিয়ভাৱে বি নাগী ৰেড্ডী নামেৰে পৰিচিত হয় নাগী ৰেড্ডীয়ে প্ৰযোজনা কৰা কেইখনমান ছবি হৈছে পাতাল ভৈৰৱী (১৯৫১), মিছাম্মা (১৯৫৫), মায়া বজাৰ (১৯৫৭),  গুণ্ডম্মা কথা (১৯৬২),  মাদুৱে মাদি নোডু (১৯৬৫-কানাড়া),  এংগা বীতু পিল্লাই (১৯৬৫),  ৰাম আৰু শ্যাম (১৯৬৭),  নাম নাডু (১৯৬৯-তামিল),  শ্ৰীমান শ্ৰীমতী (১৯৮২),  জুলী (১৯৭৫), আৰু  স্বৰ্গ-নৰক (১৯৭৮) ৰেড্ডীয়ে ১৯৬০৬১ আৰু ১৯৬২৬৩ চনত দুবাৰকৈ ফিল্ম ফেডাৰেচন অৱ ইণ্ডিয়াৰ সভাপতি হিচাপে কাৰ্যনিৰ্বাহ কৰিছিল
কৰ্মজীৱন
নাগী ৰেড্ডীয়ে তেওঁৰ বন্ধু তথা সংগী আলুৰী চক্ৰপাণিৰ সৈতে চাৰিটা দশকত চাৰিটা দক্ষিণ ভাৰতীয় ভাষাত আৰু হিন্দী ভাষাতো পঞ্চাশখনতকৈও অধিক ছবি নিৰ্মাণ কৰিছিল1 তেওঁ পৌৰাণিক, ভক্তিমূলক আৰু বুৰঞ্জীমূলক তেলেগু চলচ্চিত্ৰ নিৰ্মাণ কৰিছিল তেওঁৰ কেইখনমান উল্লেখযোগ্য ছবিৰ ভিতৰত হল- পাতাল ভৈৰৱী, মায়া বজাৰ, মিছাম্মা আদি তেওঁ প্ৰায়বোৰৰ ছবি চিত্ৰনাট্যকাৰ চক্ৰপাণিৰ সহযোগত নিৰ্মাণ কৰিছিল ১৯৭০-ৰ দশকত তেওঁৰ ষ্টুডিঅৰ পৰা  তেলেগু চলচ্চিত্ৰ উদ্যোগ আঁতৰি যোৱাৰ পিছত নাগী ৰেড্ডীয়ে বিজয়া-বৌহিনীক বন্ধ কৰি দিয়ে আৰু বিজয়া হাস্পাতাল আৰু বিজয়া স্বাস্থ্য কেন্দ্ৰ আৰম্ভ কৰে

নাগী ৰেড্ডীয়ে ১৯৪৫ চনত অন্ধ্ৰ জ্যোতি কাকত আৰম্ভ কৰে ১৯৪৭ চনৰ জুলাই মাহত তেওঁ শিশু আলোচনী চান্দমামা প্ৰতিষ্ঠা কৰে; যিখন শিশু আলোচনী প্ৰায় এক ডজন ভিন্ন ভাষাত আলোচনীখন ছপা হৈছিল

তেওঁৰ ১০০ বছৰীয়া জন্মবৰ্ষৰ সৈতে সংগতি ৰাখি শ্ৰেষ্ঠ তেলেগু আৰু তামিল পৰিয়ালৰ মনোৰঞ্জকসকললৈ নাগী ৰেড্ডী সোঁৱৰণী বঁটা নামেৰে এটা নতুন বঁটা প্ৰৱৰ্তন কৰা হয়.      123. ,  10, 2  2012,       
বঁটা আৰু স্বীকৃতি
১৯৮৬: দাদা চাহেব ফাল্কে বঁটা 
১৯৬৫: কানাড়া ভাষাৰ শ্ৰেষ্ঠ ছবি ৰাষ্ট্ৰীয় চলচ্চিত্ৰ বঁটা  মাদুবে মাদিনাডু 
১৯৫৭: শ্ৰেষ্ঠ ছবিৰ ফিল্মফেয়াৰ বঁটা দক্ষিণ (তেলেগু) মায়া বজাৰ
১৯৬২:  শ্ৰেষ্ঠ ছবিৰ ফিল্মফেয়াৰ বঁটা দক্ষিণ (তেলেগু) গুণ্ডমা কথা

তথ্যউৎস

বাহ্যিক সংযোগ
 

শ্ৰেণী:দাদাচাহেব ফাল্কে বঁটা বিজয়ী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:ফিল্মফেয়াৰ বঁটা দক্ষিণ বিজয়ী
বি সন্ধ্যা  ( জন্ম ২৫ মে', ১৯৬৩), ভাৰতীয় আৰক্ষী সেৱাৰ অৱসৰপ্ৰাপ্ত বিষয়া আৰু কেৰেলা অগ্নিনিৰ্বাপক আৰু উদ্ধাৰ সেৱা, গৃহৰক্ষী আৰু অসামৰিক প্ৰতিৰক্ষাৰ প্ৰাক্তন সঞ্চালক প্ৰধান তেওঁ সাহিত্যিক অৱদানৰ বাবেও পৰিচিত যিয়ে তেওঁক ২০০৭ চনত এডাছেৰী বঁটাকে ধৰি কেইবাটাও বঁটা লাভ কৰিছে ২০২৩ চনৰ ৩১ মে'ত তেওঁ আৰক্ষী সঞ্চালক প্ৰধান পদবীৰে এই সেৱাৰ পৰা অৱসৰ গ্ৰহণ কৰে

ব্যক্তিগত জীৱন
সন্ধ্যাৰ জন্ম হৈছে এছ ভাৰতদাস আৰু ভি এল কাৰ্থ্যয়নী আম্মাৰ ঘৰত কোট্টাইম জিলাৰ পলাইত কেৰেলা বিশ্ববিদ্যালয়ৰ প্ৰাক্তন পৰীক্ষা নিয়ন্ত্ৰক কে মধুকুমাৰৰ সৈতে তেওঁৰ বিবাহ হয় আৰু হাইমা নামৰ এগৰাকী কন্যা সন্তান আছে 

শিক্ষা
সন্ধ্যাই পালাইৰ আলফনছা কলেজৰ পৰা প্ৰাণীবিজ্ঞানত স্নাতকোত্তৰ অষ্ট্ৰেলিয়াৰ ৱলংগং বিশ্ববিদ্যালয়ৰ পৰা মানৱ সম্পদ ব্যৱস্থাপনাৰ প্ৰশিক্ষণ লৈ পণ্ডিচেৰী বিশ্ববিদ্যালয়ৰ পৰা পিজিডিবিএ উত্তীৰ্ণ পিলানীৰ বিৰলা ইনষ্টিটিউট অৱ টেকন'লজি এণ্ড চাইন্সৰ পৰা পি এইচ ডি লাভ কৰে তেওঁৰ গৱেষণা পত্ৰখনৰ শিৰোনাম আছিল "মহিলাৰ অপৰাধমূলক ন্যায় ব্যৱস্থালৈ অভিগম্যতা আৰু মহিলাৰ প্ৰতি আৰক্ষী কৰ্মীৰ গ্ৰাহক অভিমুখীতা"

কৰ্ম জীৱন
১৯৮৮ চনত ভাৰতীয় অসামৰিক সেৱা পৰীক্ষাত উত্তীৰ্ণ হোৱাৰ পিছত মৎস্যাফেদ (কেৰালা ৰাজ্যিক সমবায় মীন ফেডাৰেচন)ত প্ৰকল্প বিষয়া হিচাপে কৰ্মজীৱন আৰম্ভ কৰে সন্ধ্যাই কোল্লাম আৰু থ্ৰিছুৰ, সহকাৰী ড. আৰক্ষী মহাপৰিদৰ্শক, মুখ্য কাৰ্যালয়, তিৰুৱনন্তপুৰম, উপ আৰক্ষী মহাপৰিদৰ্শক, অপৰাধ তদন্ত, দক্ষিণ ৰেঞ্জ, তিৰুৱনন্তপুৰম কেন্দ্ৰীয় মণ্ডলৰ আৰক্ষী মহাপৰিদৰ্শক, এৰ্নাকুলাম ২০১৩ চনৰ পৰা সন্ধ্যাই অতিৰিক্ত আৰক্ষী সঞ্চালক প্ৰধানৰ পদত অধিষ্ঠিত হয়

তদন্তকাৰী বিষয়া
২০০৬ চনত কেৰেলাৰ প্ৰাক্তন ৰাজহুৱা কাম-কাজ মন্ত্ৰী পি.জে.ৰ বিৰুদ্ধে উত্থাপিত যৌন নিৰ্যাতনৰ অভিযোগ সন্দৰ্ভত তদন্তত জড়িত আছিল  ২০০৯ চনত সন্ধ্যাই কমিউনিটি পুলিচিঙৰ সফল আৰ্হি দ্য জনমাইথ্ৰী সুৰক্ষা প্ৰজেক্ট (কেৰালাৰ কমিউনিটি পুলিচিং প্ৰজেক্ট) ৰূপায়ণ কৰে ব্যুৰো অৱ পুলিচ ৰিচাৰ্চ এণ্ড ডেভেলপমেণ্টৰ মাইক্ৰ' মিছন ০২ প্ৰকল্পৰ সদস্য হিচাপেও কাম কৰি আহিছে আৰু ২০১৬ চনত জিছা হত্যাকাণ্ডৰ তদন্তকাৰী দলৰ নেতৃত্ব দিছিল

বঁটা আৰু সন্মান
২০১০ চনত আমেৰিকাত ভিত্তি কৰি আন্তৰ্জাতিক মহিলা আৰক্ষী সংস্থাই () সন্ধ্যাক আন্তৰ্জাতিক সুকীয়া বৃত্তি প্ৰদান কৰে ২০০৬ চনত কেৰেলা আৰক্ষীয়ে সন্ধ্যাক মেধাৱী সেৱাৰ বাবে ৰাষ্ট্ৰপতিৰ আৰক্ষী পদক প্ৰদান কৰে তেওঁৰ উপন্যাস নীলাকোডুভেলিয়ুদে কাভালক্কাৰীয়ে ২০০৭ চনত এদাছেৰীৰ বঁটা লাভ কৰে, আৰু আট্টাকিলিকুন্নিলে আথভুডাংগাল নামৰ গ্ৰন্থখনে ২০১২ চনত শিশু সাহিত্য শাখাত আবুধাবি শক্তি বঁটা লাভ কৰে ইয়াৰ উপৰিও তেওঁ গোপালকৃষ্ণন কোলাঝি বঁটা-২০০১, কুঞ্জুন্নীপুৰস্কাৰ-২০১৩, ই.ভি কৃষ্ণপিল্লাই সাহিত্য পুৰস্কাৰ-২০১৯, আৰু পুনালুৰ বালনপুৰস্কাৰ-২০১৯ লাভ কৰে 

সাহিত্য আৰু সৃষ্টিশীল কাম
সন্ধ্যাই বহু সাহিত্য গ্ৰন্থ আৰু আৰক্ষী বিজ্ঞানৰ কেইবাখনো গৱেষণা পত্ৰ প্ৰকাশ কৰিছে ইয়াৰ উপৰিও সন্ধ্যাই তিৰুৱনন্তপুৰমৰ কেৰালাৰ আৰক্ষী সঞ্চালক প্ৰধানৰ দ্বাৰা প্ৰকাশিত ইম্প্ৰেছনছ, এ শ্বৰ্ট হিষ্ট্ৰী অৱ কেৰালা পুলিচৰ সম্পাদনা কৰে তেওঁ কেৰেলা আৰক্ষীৰ ইতিহাস নামৰ এটা ৱেবছাইটৰ ধাৰণাও তৈয়াৰ কৰিছিল

তথ্যসূত্ৰ
বি ৰাধাবাই আনন্দ ৰাও (, ২ ফেব্ৰুৱাৰী ১৯৩০  ১৭ এপ্ৰিল ১৯৯১) ভাৰতীয় ৰাজনীতিবিদ আছিল৷ তেওঁ ১৯৬৭ চনৰ পৰা ১৯৮৪ চনলৈকে সংসদৰ সদস্য আছিল তেওঁ ভাৰতীয় জাতীয় কংগ্ৰেছৰ সদস্যা আছিল৷

জীৱন আৰু কৰ্মজীৱন
অন্ধ্ৰপ্ৰদেশৰ খম্মাম জিলাৰ ভেংকটাপুৰম গাঁৱত ১৯৩০ চনৰ ২ ফেব্ৰুৱাৰীত জন্মগ্ৰহণ কৰা বি ৰাধাবাই আনন্দ ৰাৱে ৰাজহমুন্দ্ৰী টিউটৰিয়েল কলেজ আৰু ৰাজহমুন্দ্ৰী শিক্ষক প্ৰশিক্ষণ বিদ্যালয়ত শিক্ষা গ্ৰহণ কৰে

১৯৬৭ চনত চতুৰ্থ লোকসভাৰ বাবে ভাৰতীয় জাতীয় কংগ্ৰেছৰ সদস্য হিচাপে ভদ্ৰচালামৰ (লোকসভা সমষ্টি)ৰ পৰা নিৰ্বাচিত হোৱা ৰাও ১৯৮৫ চনলৈকে একেৰাহে চাৰিবাৰকৈ নিৰ্বাচিত হয়

১৯৫২ চনৰ ৬ জুনত বি কে আনন্দ ৰাওৰ সৈতে তেওঁ বিবাহপাশত আবদ্ধ হয়৷ তেওঁলোকৰ এজন পুত্ৰ আৰু দুগৰাকী কন্যা আছিল ১৯৫৭ চনৰ পৰা ১৯৬৭ চনৰ ভিতৰত ছিংগাৰেনী কলিয়াৰীত পৰিয়াল পৰিকল্পনা প্ৰশিক্ষক হিচাপে কাম কৰা ৰাওৱে ১৯৬২৬৪ চনত ভাৰতীয় ৰাষ্ট্ৰীয় ট্ৰেড ইউনিয়ন কংগ্ৰেছৰ সদস্য আৰু ১৯৫৭ চনত কোঠাগুডেমৰ পঞ্চায়ত সমিতিৰ সদস্য হিচাপে দায়িত্ব পালন কৰে৷ তেওঁ কলিৰী আৰু অন্যান্য জনজাতীয় অঞ্চলত আৰু লগতে জনজাতীয় লোকৰ কল্যাণৰ বাবেও কাম কৰিছিল

ৰাও চৰকাৰী নিশ্চয়তা সমিতিৰ সদস্য আছিল আৰু সংসদীয় প্ৰতিনিধি দলত বিদেশ ভ্ৰমণ কৰিছিল৷

১৯৯১ চনৰ ১৭ এপ্ৰিলত, ৬১ বছৰ বয়সত বি ৰাধাবাই আনন্দ ৰাওৰ মৃত্যু হয়
তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
বি জয়শ্ৰী ( ; জন্ম: ৯ জুন ১৯৫০) এগৰাকী প্ৰবীণ ভাৰতীয় নাট্য অভিনেত্ৰী, পৰিচালক আৰু গায়িকা, যিয়ে ছবি আৰু টেলিভিছনতো অভিনয় কৰিছে আৰু ছবিত ডাবিং আৰ্টিষ্ট হিচাপে কাম কৰিছিল ১৯৭৬ চনত বাংগালুৰুত স্থাপিত অপেশাদাৰী নাট্য কোম্পানী স্পন্দনা থিয়েটাৰৰ সৃষ্টিশীল পৰিচালক 

২০১০ চনত ভাৰতীয় সংসদ ৰাজ্যসভাৰ উচ্চ সদনলৈ মনোনীত হয় ২০১৩ চনত ভাৰত চৰকাৰৰ চতুৰ্থ সৰ্বোচ্চ অসামৰিক সন্মান পদ্মশ্ৰী সন্মানেৰে সন্মানিত হয়

গুব্বি বীৰানা নাটক কোম্পানী প্ৰতিষ্ঠা কৰা বিখ্যাত নাট্য পৰিচালক গুব্বি বীৰান্নাৰ নাতিনী

প্ৰাৰম্ভিক জীৱন আৰু পটভূমি
তেওঁ ১৯৫০ চনৰ ৯ জুনত  বাংগালুৰুত  জন্মগ্ৰহণ কৰিছিল মাতৃৰ নাম জি.ভি. মালাথাম্মা বিখ্যাত নাট্য পৰিচালক গুব্বি বীৰান্নাৰ কন্যা  আছিল জয়শ্ৰীয়ে ১৯৭৩ চনত দিল্লীৰ নেচনেল স্কুল অৱ ড্ৰামাৰ পৰা স্নাতক ডিগ্ৰী লাভ কৰে, য'ত তেওঁ বিখ্যাত নাট্য পৰিচালক আৰু শিক্ষক ইব্ৰাহিম আলকাজিৰ অধীনত প্ৰশিক্ষণ লয়
কৰ্ম জীৱন
কৰ্ম জীৱন সৰহ খিনি সময় ধৰি তেওঁ বি ভি কৰণন্থকে ধৰি উল্লেখযোগ্য নাট্য ব্যক্তিসকলৰ সৈতে কাম কৰি আহিছে তেওঁ কানাড়া ছবিত অভিনয় কৰিছে, যেনে নাগামণ্ডলা (১৯৯৭), দেৱীৰী (১৯৯৯) আৰু কেয়াৰ অৱ ফুটপাথ (২০০৬) তেওঁ চমুকৈ মহীশূৰস্থিত থিয়েটাৰ ইনষ্টিটিউট ৰঙায়ানাৰো পৰিচালক আছিল8.

ৰাজকুমাৰ চিনেমাৰ শীৰ্ষ অভিনেত্ৰী মাধৱী, গায়ত্ৰী, জয়াপ্ৰদা, অম্বিকা, সুমালাথা আদিৰ বাবে ভইচ অভাৰ অৰ্থাৎ  কন্ঠদাতা আৰ্টিষ্ট আছিল প্লেবেক গায়িকা হিচাপে তেওঁ কানাড়া ছবি নান্না প্ৰীথিয়া হুডুগীৰ বাবে হিট নম্বৰ "কাৰ কাৰ"ত অভিনয় কৰিছিল

১৯৯৬ চনত ভাৰতৰ নেচনেল একাডেমী অৱ মিউজিক, ডান্স এণ্ড ড্ৰামা সংগীত নাটক একাডেমীয়ে দিয়া সংগীত নাটক অকাডেমী বঁটা আৰু অনুশীলনকাৰী শিল্পীসকলক দিয়া সৰ্বোচ্চ ভাৰতীয় স্বীকৃতি আৰু পিছলৈ ২০১০ চনত ৰাজ্যসভালৈ মনোনীত হয় ২০০৯ চনত কৰ্ণাটক ৰাজ্যিক মুক্ত বিশ্ববিদ্যালয়ৰ পৰাও তেওঁ সন্মানীয় ডি লিট ডিগ্ৰী লাভ কৰিছে
ব্যক্তিগত জীৱন
তেওঁ কে আনন্দ ৰাজুৰ লগত বিবাহ পাশত আবদ্ধ  হৈছিল আৰু দম্পতীহালৰ ২ গৰাকী দত্তক কন্যা আছে সুষমা বীৰ তেওঁৰ জৈৱিক কন্যা

ফিল্মগ্ৰাফী
অভিনেত্ৰী হিচাপে
জীৱন চক্ৰ (১৯৮৫)
ই বান্ধ অনুবন্ধা (১৯৮৭)...বিজয়ৰ পেহী
সুন্দৰা স্বপ্নাগালু (১৯৮৭)
মালগুদি ডেজ (১৯৮৭)মুনিয়াৰ পত্নী
চেলুভি (১৯৯২; হিন্দী)
কোট্ৰেছি কানাছু (১৯৯৪)
খাকী (১৯৯৬)...সকাম্মা
নাগামণ্ডল (১৯৯৭)...কুৰুদব্ৱা
কৌৰৱ (১৯৯৮)
দেৱীৰী (১৯৯৯)ৰংগপ্পাৰ পত্নী
কদাম্বা (২০০৩)
দুৰ্গী (২০০৪)দুৰ্গীৰ আইতাক
কেয়াৰ অৱ ফুটপাথ (২০০৬)...স্লুম্মুৰ কেয়াৰটেকাৰ
ই প্ৰীতি য়েকে ভূমি মেলিডে (২০০৭)
বানাডা নেৰালু (২০০৯)
ইষ্টকাম্য (২০১৬)
কিৰাগুৰিনা গয়ালিগালু (২০১৬)
মাস্থি গুডী (২০১৭)
লুটি (২০১৮)...ৰেগপিকাৰ
মুকজ্জিয়া কানাসুগালু (২০১৯)...মূকজ্জী
লাইনমেন (২০২৪) (দ্বিভাষিক)
প্ৰেম, সীতাৰা (২০২৪) হিন্দী
প্লেবেক গায়ক হিচাপে
নাগা দেৱথে (২০০০) - হালুণ্ডু হোগে
কোঠিগালু ছাৰ কোঠিগালু(২০০১) - বোণ্ডানা ডুমিনা
দুৰ্গী (২০০৪) - বিলথাভে নোডেগা
কদম্বা(২০০৪) - বাণ্ডা নোদাম্মা
নান্না প্ৰীঠিয়া হুডুগী(২০০১) - গাড়ী গাড়ী
প্ৰীতি প্ৰেম প্ৰাণায়া (২০০৩) - কব্বিনা জল্লে
দাছা (২০০৩) - কুলুকাবেদা
ভগৱান (২০০৪) - গোপালপ্পা
যোগী (২০০৫) - চিক্কু বুক্কু ৰেল
মাতা (২০০৬) - থাণ্ডা থায়েই
মাথাদ মাথাডু মাল্লিগে (২০০৭) - বাৰো নাম থেৰিগে
তথ্য সূত্ৰ
বাছাপ্পা জয়া (ইংৰাজী:  ; ৩ ছেপ্টেম্বৰ ১৯৪৪  ৩ জুন ২০২১) বি. জয়া নামেৰে জনাজাত, কানাড়া চলচ্চিত্ৰত কৰা অভিনয়ৰ বাবে পৰিচিত এগৰাকী ভাৰতীয় অভিনেত্ৰী ছবি পৰিচালনা কৰাৰ আগতে তেওঁ ২০০ খনতকৈও অধিক ছবিত অভিনয় কৰিছিল গৌদ্ৰু () ছবিত অভিনয় কৰাৰ বাবে জয়াই ২০০৪-০৫ চনত কৰ্ণাটক ৰাজ্যিক চলচ্চিত্ৰৰ শ্ৰেষ্ঠ সহযোগী অভিনেত্ৰী বঁটা লাভ কৰে

জীৱনী
ভাৰতৰ কৰ্ণাটক ৰাজ্যৰ বৰ্তমানৰ চামৰাজনগৰ জিলাৰ এখন চহৰ কল্লেগালত জয়াৰ জন্ম হৈছিল মহাদেৱম্মা আৰু বাছাপ্পাৰ সাতটা সন্তানৰ ভিতৰত তেওঁ আছিল চতুৰ্থ সন্তান পিতৃ বাছাপ্পা আছিল এজন মঞ্চ শিল্পী যিয়ে ১০০ খনতকৈও অধিক ছবিত অভিনয় কৰিছিল জয়াই দেউতাকৰ পৰা অনুপ্ৰাণিত হৈ মঞ্চলৈ আৰু তাৰ পিছত ছবি জগতত প্ৰৱেশ কৰে ১৯৫০ চনৰ পৰা ১৯৯২ চনলৈকে তেওঁ মঞ্চত অভিনয় কৰে ভক্ত প্ৰহ্লাদ (১৯৫৮) ছবিত শিশু অভিনেত্ৰী হিচাপে তেওঁ ছবি জগতত আত্মপ্ৰকাশ কৰে2

প্ৰাথিগ্নে, বেট্টাদ্দা হুলি, ন্যাৱে দেৱৰু আৰু গৌদ্ৰু নামৰ ছবিত কৰা অভিনয়ৰ বাবে জয়াই বঁটা লাভ কৰিছে৷ গৌদ্ৰু ছবিত অভিনয় কৰাৰ বাবে জয়াই কৰ্ণাটক ৰাজ্যিক চলচ্চিত্ৰৰ শ্ৰেষ্ঠ সহযোগী অভিনেত্ৰী বঁটা লাভ কৰে

মৃত্যু
বাৰ্ধক্য জনিত কাৰণত ২০২১ চনৰ ৩ জুনত ৭৬ বছৰ বয়সত বেংগালুৰুত জয়াৰ দেহৱসান ঘটে৷

তথ্য সংগ্ৰহ

শ্ৰেণী:ভাৰতীয় অভিনয় শিল্পী
ব্ৰিজ বিহাৰী টেণ্ডন, হিমাচল প্ৰদেশ কেডাৰৰ ১৯৬৫ বেচৰ অৱসৰপ্ৰাপ্ত ভাৰতীয় প্ৰশাসনিক সেৱা বিষয়া, যিয়ে ২০০৫ চনৰ ১৬ মেৰ পৰা ২০০৬ চনৰ ২৯ জুনলৈকে ভাৰতৰ ১৪ সংখ্যক ভাৰতৰ মুখ্য নিৰ্বাচন আয়ুক্ত হিচাপে কাৰ্যনিৰ্বাহ কৰিছিল ২০০১ চনৰ জুন মাহত তেওঁ নিৰ্বাচন আয়ুক্ত হিচাপে যোগদান কৰে 

বৰ্তমান তেওঁ ফিলাটেক্স ইণ্ডিয়া প্ৰাইভেট লিমিটেডত স্বতন্ত্ৰ সঞ্চালক হিচাপে কাৰ্যনিৰ্বাহ কৰি আছে
বাহ্যিক সংযোগ

    25--2005
 
লগতে চাওক
ভাৰতৰ মুখ্য নিৰ্বাচন আয়ুক্ত
শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
শ্ৰেণী:অসামৰিক সেৱা
শ্ৰেণী:ভাৰতৰ মুখ্য নিৰ্বাচন আয়ুক্ত
বি. বিজয়কুমাৰ (; জন্ম: ১৯৭৮) একাধাৰে লিখক, অধ্যাপক, সম্পাদক৷ তেখেত জন্মসূত্ৰে তামিলনাডু ৰাজ্যৰ বাসিন্দা যদিও বৰ্তমান কৰ্মসূত্ৰে অসমত আছে৷ তেখেত গুৱাহাটী বিশ্ববিদ্যালয়ৰ আধুনিক ভাৰতীয় ভাষা আৰু সাহিত্য অধ্যয়ন বিভাগৰ তামিল শাখাৰ এজন অধ্যাপক৷ অসম আৰু অসমীয়া ভাষাত তামিল ভাষা-সাহিত্যৰ প্ৰচাৰ আৰু প্ৰসাৰৰ হকে তেওঁ বহুকেইখন অনুবাদমূলক গ্ৰন্থ প্ৰকাশ কৰিছে৷ সেইদৰে অসমীয়া ভাষাৰ বিভিন্ন সাহিত্যৰাজিও তেওঁ তামিল ভাষালৈ অনুবাদ কৰিছে৷  

জন্ম আৰু বংশ পৰিচয়
তেখেতৰ জন্ম হয় ১৯৭৮ চনত নাগাপাট্টিনাম জিলাত৷ পিতৃৰ নাম কে. বালায়ন আৰু মাতৃৰ নাম বি.মানিয়াম্মল৷

শিক্ষা
অন্নামলাই বিশ্ববিদ্যালয়ৰপৰা তামিল ভাষা সাহিত্যত বিষয়ত এম.এ ডিগ্ৰী, ২০০৪ 
অন্নামলাই বিশ্ববিদ্যালয়ৰপৰা ভাষাতত্ত্ব বিষয়ত এম.এ ডিগ্ৰী, ২০১৩
অলাগপ্পা বিশ্ববিদ্যালয়ৰপৰা তামিল ভাষা সাহিত্যত এম.ফিল ডিগ্ৰী, ২০০৬
ভাৰতদৰ্শন বিশ্ববিদ্যালয়ৰপৰা ডক্টৰেড ডিগ্ৰী গ্ৰহণ, ২০১০

গ্ৰন্থ
তামিল স্ক্ৰীপ্ট, আধুনিক ভাৰতীয় ভাষা আৰু সাহিত্য অধ্যয়ন বিভাগ, গুৱাহাটী বিশ্ববিদ্যালয়, ২০১৬
তামিল স্ক্ৰীপ্ট, আধুনিক ভাৰতীয় ভাষা আৰু সাহিত্য অধ্যয়ন বিভাগ, গুৱাহাটী বিশ্ববিদ্যালয়, ২০১৭
  :  -  - ), ২০১৯:..----082616?16406121722731-6
   --, ২০১৭
কাৰ বাবে এই ক্ৰন্দন (অনুবাদ, সহযোগী অনামিকা ৰাজবংশী), ২০১৯
নিৰ্বাচিত তামিল চুটিগল্প সংগ্ৰহ (অনুবাদ, সহযোগী অনামিকা ৰাজবংশী), ২০২০:..---06806070078060606906064-06907810690606970620780608815?16406121722731-5
তামিল ভাষা আৰু সাহিত্য পৰিচয়, ২০২০:..--068060690606407806070--08611?16406121722731-1

বঁটা আৰু সন্মান
হায়াৰচেকেণ্ডৰী পৰীক্ষাত তামিলনাডুৰ ভিতৰতে তৃতীয় নম্বৰত উত্তীৰ্ণ হোৱাত তামিল চৰকাৰৰ পৰা সোণৰ পদক লাভ, ১৯৯৫
তামিল চুদৰ বঁটা, থিৰুক্কুৰল এচচিয়েশ্যনৰপৰা, ২০১২
ডক্টৰ ৰাধাকৃষ্ণন বঁটা, পুডুভাই তামিল সঙ্গম আৰু কুমাৰচময় মিনা কলেজৰপৰা, ২০১৯
ইয়ং স্কলাৰ এৱাৰ্ড, ২০২০ 

তথ্যসূত্ৰ
বি. বিজয়ালাক্ষ্মী (১৯৫২ ১২ মে', ১৯৮৫) আছিল এগৰাকী ভাৰতীয় পদাৰ্থ বিজ্ঞানী দুৰাৰোগ্য কৰ্কট ৰোগত আক্ৰান্ত হোৱাৰ সত্ত্বেও তেখেতৰ বৈজ্ঞানিক অনুসন্ধিৎসা আৰু জিজ্ঞাসু মানসিকতাৰ হীনদেঢ়ি ঘটা নাছিল সমাজ আৰু ৰাজনীতিৰ ক্ষেত্ৰখনতো এসময়ত সক্ৰিয় হৈ উঠা বিজয়ালক্ষ্মীয়ে ১৯৭৮ চনত "আপেক্ষিকতাশূন্য কোৱাণ্টাম বলবিদ্যাত ঘূৰ্ণীয়মান কণিকাৰ বিশিষ্টতা" (     -  .) উদঘাটন কৰিবলৈ অধ্যয়ন আৰম্ভ কৰিছিল

 প্ৰাৰম্ভিক জীৱন আৰু শিক্ষা 
বিজয়ালক্ষ্মীৰ জন্ম হৈছিল এটা ৰক্ষণশীল পৰিয়ালত তিৰুচিপল্লীত থকা সীতালক্ষ্মী ৰামাস্বামী কলেজৰ পৰা তেখেতে ১৯৭৪ চনত স্নাতকোত্তৰ ডিগ্ৰী লাভ কৰে তাৰপিছত তাত্ত্বিক পদাৰ্থ বিজ্ঞানৰ বিভাগত যোগদান কৰে ১৯৮২ চনত তেখেতে মাদ্ৰাছ বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে তাৰপিছত তেখেতৰ সাক্ষাৎ হয় টি. জয়াৰামৰ লগত খুব কম দিনৰ ভিতৰতে দুয়ো বিবাহপাশত আবদ্ধ হয়

 কৰ্মজীৱন 
বি. বিজয়ালক্ষ্মীয়ে আপেক্ষিকতাবাদৰ লগত জড়িত কেতবোৰ সমীকৰণ সম্বন্ধে অধ্যয়ন কৰিছিল, যিবোৰ সমীকৰণে বিদ্যুৎ-চুম্বকীয় আৰু মাধ্যকাৰ্ষণিক ক্ষেত্ৰত উচ্চ ঘূৰ্ণনৰ লগত নিহিত হৈ থাকে সেইবোৰতকৈও উচ্চতৰ ঘূৰ্ণন তত্ত্ব উদ্ভাৱন কৰিব পাৰি নেকি-এই বিষয়ে তেখেতে অন্বেষণ কৰিছিল কিছু দিনৰ পিছতেই তেখেতে আপেক্ষিকতাহীন কোৱাণ্টাম বলবিদ্যা ঘূৰ্ণীয়মান কণিকা সম্বন্ধে কাম কৰিছিল ১৯৭৮ চনত মাদ্ৰাছ বিশ্ববিদ্যালয়ত গৱেষক পণ্ডিতৰ এটা বিশেষ সংঘৰ গঠন কৰা হৈছিল এইটো সংঘ স্থাপন কৰাত বিজয়ালক্ষ্মীৰো অৱদান আছিল ১৯৮০ চনত কোচীৰ বিশ্ববিদ্যালয়ত পাৰমাণৱিক শক্তি বিভাগে আয়োজন কৰা "দ্বি-বাৰ্ষিক উচ্চশক্তিসম্পন্ন পদাৰ্থ বিজ্ঞানৰ সভা"ত (    )ত তেখেতে বক্তৃতা প্ৰদান কৰে ইয়াৰ পিছতেই তেখেতৰ সমাদৰ আৰু সন্মান বাঢ়ে লগতে তেখেতে কৰি থকা গৱেষণা আৰু অধ্যয়নাইও বিশেষ মৰ্যাদা পায় দুৰ্ভাগ্যজনকভাৱে ইয়াৰ কিছুদিনৰ পিছতেই তেখেতৰ দেহ ভাগি পৰে আৰু তেখেত কৰ্কট ৰোগত আক্ৰান্ত হয় তৎসত্ত্বেও বিজয়ালক্ষ্মীৰ উদ্যম কমি যোৱা নাছিল আৰু অসুস্থ দেহাৰেই তেখেতে পাঁচখন গৱেষণাপত্ৰ প্ৰকাশ কৰোৱাইছিল এইকেইখন গৱেষণাপত্ৰত বাহ্যিক ক্ষেত্ৰত আপেক্ষিকতাবাদী তৰংগৰ বিষয়ে আলোকপাত কৰা হৈছিল তাৰলগতে এইকেইখন গৱেষণাপত্ৰৰ জৰিয়তে তেখেতে ডক্তৰেট ডিগ্ৰীৰ আৱশ্যকীয়তাও পূৰ কৰিছিল উল্লেখযোগ্য যে, আপেক্ষিকতাবাদী সমীকৰণৰ লগত জড়িত এই গৱেষণাৰ বিষয়বস্তুটো বিজ্ঞান মহলৰ ইয়াৰ পূৰ্বে দৃষ্টিগোচৰ হোৱা নাছিল দুবছৰতকৈও অধিক সময় ধৰি বিজয়ালক্ষ্মীয়ে আপেক্ষিকতাবাদী সমীকৰণক বিভিন্ন দিশৰ পৰা গৱেষণা কৰিছিল

 ব্যক্তিগত জীৱন 
১৯৭৮ চনত বিজয়ালক্ষ্মীয়ে বৈবাহিক জীৱন আৰম্ভ কৰে বিবাহৰ পাছতেই ক্ৰমাৎ তেখেতে বাওঁপন্থী চিন্তাৰ প্ৰতি আকৰ্ষিত হয় আৰু ধৰ্মীয় বিশ্বাসো "নাস্তিকতাবাদ"ৰ ফালে আগবাঢ়ে কোৱাণ্টাম বলবিদ্যাৰ পঢ়া-শুনা কৰি থকাৰ সময়তে তেখেত কৰ্কট ৰোগত আক্ৰান্ত হয় আৰু পৰৱৰ্তী সময়ত তেখেত হুইল চেয়াৰৰ সহায় ল'ব লগা হয় তেনেকৈয়ে তেখেতে নিজৰ বৈজ্ঞানিক কৰ্ম অব্যাহত ৰাখে

স্বীকৃতি
শশী কুমাৰে তেখেতৰ জীৱন আৰু দৰ্শনক লৈ "বিজয়ালক্ষ্মী: দ্য ষ্ট'ৰি অৱ এ ইয়ং অ'মেন উইথ কেন্সাৰ" শীৰ্ষক তথ্যচিত্ৰ এখন প্ৰস্তুত কৰে

 মৃত্যু 
১৯৮৫ চনৰ ১২ মে'ত বিজয়ালক্ষ্মীৰ মৃত্যু হয়

 তথ্যসংগ্ৰহ 

 বাহ্যিক সংযোগ 
 বি. বিজয়ালক্ষ্মীৰ গৱেষণা

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী: ভাৰতীয় মহিলা পদাৰ্থ বিজ্ঞানী
শ্ৰেণী:ভাৰতীয় পদাৰ্থ বিজ্ঞানী
বিং ক্ৰাজবি
হেৰি লিলিছ ক্ৰাজবি   (1903-1977) আমেৰিকান গায়ক হিচাপে অভিহিত কৰা হয় তেওঁক বিংশ শতিকাৰ আটাইতকৈ বেছি প্ৰভাৱশালী সংস্কৃতিক ব্যক্তিত্ব নৃত্য আৰু ফেশ্বনৰ জগতলৈ আগবঢ়োৱা অনবদ্য অৱদান আৰু তেওঁৰ ব্যক্তিগত জীৱনৰ জনপ্ৰিয় মাধ্যমত,  (28 -01- 2001). ;  ,     .     গোটেই বিশ্বতে তেওঁৰ আনুমানিক ১০০০ মিলিয়ন ৰেকৰ্ড বিক্ৰী হৈছে,  (05-25-2017).      .   .   20 .  :...?92786891-419079886202012020  ( 28, 2020).  :    ! .

 তথ্য উৎস 

শ্ৰেণী:আমেৰিকান কণ্ঠশিল্পী
শ্ৰেণী:একাডেমী বঁটা বিজয়ী
বিউটি শৰ্মা বৰুৱা (জন্ম ১৮ জুন ১৯৫১) এগৰাকী ভাৰতীয় সংগীতশিল্পী তেওঁ অসমীয়া আধুনিক গীত, লোকগীত, ভাৰতীয় শাস্ত্ৰীয় সংগীত, গজল, ভজন পৰিবেশনৰ বাবে বিখ্যাত মেলডি কুইন হিচাপে খ্যাত বিউটি বাইদেউয়ে দূৰদৰ্শন, ৰেডিঅ', এলবাম আৰু অন্যান্যত প্ৰায় ১০০০ গীত গাইছে তেওঁ ৰসৰাজ লক্ষ্মীনাথ বেজবৰুৱা আৰু প্ৰজ্ঞাসুন্দৰী দেৱীৰ আজু নাতিনী তেওঁ ১৯৭৬ চনত সাহিত্যিক আৰু গীতিকাৰ দ্বিজেন্দ্ৰ মোহন শৰ্মাৰ লগত বিবাহপাশত আবদ্ধ হৈছিল
প্ৰাৰম্ভিক জীৱন
১৯৫১ চনৰ ১৮ জুন তাৰিখে গোলাঘাট জিলাৰ ডফলাটিং চাহ বাগিচাত বিউটি বৰুৱাৰ জন্ম হৈছিল তেওঁৰ পিতৃ ভুৱেনশ্বৰ বৰুৱা চাহ বাগিচাৰ মেনেজাৰ আছিল আৰু নিৰ্মলা দেৱী 

তেওঁ তিনি বছৰ বয়সতে প্ৰথমতে যোৰহাটত সংগীতৰ শিক্ষা গ্ৰহণ কৰিছিল ১৯৫৮ চনত ৭ বছৰ বয়সতে ভাৰতৰ প্ৰধানমন্ত্ৰী জৱাহৰলাল নেহৰুয়ে তেওঁক সম্বৰ্ধনা জনাইছিল ৯ বছৰ বয়সত তেওঁ ভাৰতীয় শাস্ত্ৰীয় সংগীত শিকিছিল প্ৰথমতে তেওঁ কিৰাণা ঘৰণা আৰু পিছলৈ ইন্দোৰ ঘৰাণাৰ শাস্ত্ৰীয় সংগীত শিকিছিল 
কৰ্মজীৱন
১৯৬০ৰ দশকত তেওঁ আকাশবাণী গুৱাহাটী, ডিব্ৰুগড়, যোৰহাট আৰু শ্বিলংৰ লগত জড়িত আছিল সেই সময়ত তেওঁ ভজন, গজল আৰু ভাৰতীয় শাস্ত্ৰীয় সংগীতৰ বাবে বেছি জনাজাত আছিল আকাশবাণী গুৱাহাটীত গোৱা তেওঁৰ প্ৰথম গীতটো হল তোমালৈ মনত পৰে জিতু তপনৰ সংগীত আৰু নুৰুল হকৰ কথাৰ এই গীত তেওঁ সুধাকণ্ঠ ভূপেন হাজৰিকাৰ লগত গাইছিল তেওঁ ঘাইকৈ অসমীয়া সংগীতত শাস্ত্ৰীয় ৰাগৰ ব্যৱহাৰৰ বাবে বিখ্যাত হৈছিল 

১৯৭৬ চনত তেওঁ গীতিকাৰ আৰু কবি দ্বিজেন্দ্ৰ মোহন শৰ্মাৰ লগত বিবাহপাশত আবদ্ধ হয় তাৰ পিছত অসমীয়া লোক-সংগীত আৰু লঘু শাস্ত্ৰীয় সংগীতৰ এক নতুন ধাৰাৰ আৰম্ভ হৈছিল সেই সময়তে তেওঁলোকৰ মাহ হালধিৰে, ঘৰমুৱা পক্ষী, সিপাৰে যমুনাৰ, দেৱী বুলি মাতিছিলোঁ, দীঘল কৈ উৰণি, উজনি মুৱা ৰে'ল গাড়ী আদি কালজয়ী গীতৰ সৃষ্টি হৈছিল বিউটি শৰ্মা বৰুৱায়ে বৰ্তমানলৈ দ্বিজেন্দ্ৰ মোহন শৰ্মায়ে লিখা প্ৰায় ৩০০ গীত গাইছে 

বিউটি শৰ্মা বৰুৱা আৰু দ্বিজেন্দ্ৰ মোহন শৰ্মা, ১৯৮৯
১৯৮০ৰ দশকত বিউটি শৰ্মা বৰুৱায়ে অলকানন্দ সংগীত বিদ্যালয় প্ৰতিষ্ঠা কৰিছিল ২০০৫ চনত তেওঁৰ স্বামীৰ মৃত্যু হয় ২০০৭ চনত তেওঁ শিশু সকলৰ বাবে ওমলা ঘৰৰ গীত নামৰ এখন কিতাপ প্ৰকাশ কৰিছিল তেওঁ দূৰদৰ্শন আৰু আকাশবাণীৰ কেইবাটাও সংগীতিক অনুষ্ঠান প্ৰযোজনা কৰিছিল ইয়াৰ লগতে তেওঁ কেইখনমান অসমীয়া ধাৰাবাহিকত অভিনয়ো কৰিছিল 

তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
বিউটিফুল: এন অ'ড টু ৰংগীলা ২০২০ চনৰ ভাৰতীয় হিন্দী-ভাষাৰ ৰোমাণ্টিক নাট্য চলচ্চিত্ৰ, যি অগস্ত্য মঞ্জুৱে পৰিচালনা কৰিছিল আৰু নৰেশ কুমাৰ টি.য়ে প্ৰযোজনা কৰিছিল চলচ্চিত্ৰখনত নয়না গাংগুলী, কে. কে. বিনোজী, আৰু পাৰ্থ সূৰীয়ে মুখ্য ভূমিকা নিভাইছিল এইটো ১ জানুৱাৰী ২০২০ তাৰিখে মুক্তি লাভ কৰিছিল আৰু একেলগে তেলুগু ভাষালৈও ডাব কৰা হৈছিল

 কাহিনীৰ বিষয়বস্তু  
এই চলচ্চিত্ৰখন ৰাম গোপাল বৰ্মাৰ ক্লাছিক চলচ্চিত্ৰ কাহিনীটো এজন দুৰ্দশাগ্ৰস্ত মেকানিকৰ জীৱনৰ চাৰিওফালে ঘূৰে, যি এজন উদীয়মান অভিনেত্ৰীৰ প্ৰেমত পৰে, আৰু যি পিছলৈ জনপ্ৰিয়তা লাভ কৰে

 অভিনয়  
 নয়না গাংগুলী 
 কে. কে. বিনোজী 
 পাৰ্থ সূৰী

 বাহ্যিক সংযোগ  
 

 তথ্যসূত্ৰ  
 

শ্ৰেণী:নাৰীবাদী
শ্ৰেণী:চলচ্চিত্ৰ 
শ্ৰেণী:তেলেগু চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:ভাৰতীয় নাৰীবাদী চলচ্চিত্ৰ
বিউটিফুল লাইভছ হৈছে ২০১৭ চনৰ ১৭ ফেব্ৰুৱাৰীত মুক্তি লাভ কৰা এখন অসমীয়া চলচ্চিত্ৰ কংকন ডেকাৰ কাহিনী আৰু পৰিচালনাৰে এই ছবিখনে ২০০৮ চনৰ ৩০ অক্টোবৰত হোৱা বোমা বিষ্ফোৰণৰ ফলত এটা পৰিয়ালে সন্মুখীন হ'ব লগীয়া পৰিস্থিতিসমূহৰ কথা বৰ্ণনা কৰে চেন্সৰ বোৰ্ডৰ পৰা প্ৰাপ্তবয়স্কৰ 'এ' চাৰ্টিফিকেট পোৱা ছবিখনে সপ্তম ৰাজ্যিক চলচ্চিত্ৰ বঁটা সমাৰোহত শ্ৰেষ্ঠ নৱাগত নিৰ্দেশক আৰু শ্ৰেষ্ঠ মেকআপৰ বঁটা লাভ কৰে

কাহিনী
আঠাইশ বছৰীয়া অজয় এজন ৰিক্সাচালক এক বোমা বিস্ফোৰণত অজয়ে হাত আৰু ভৰিৰ কাৰ্যক্ষমতা হেৰুৱাই পেলোৱাৰ পিছত সি সন্মুখীন হ'বলগীয়া শাৰীৰিক আৰু মানসিক প্ৰতিবন্ধকতাসমূহক লৈ ছবিখনৰ কাহিনী আগবাঢ়িছে শাৰীৰিকভাৱে অক্ষম হ'লেও অজয়ৰ যৌন জীৱনৰ দাবীসমূহ তীব্ৰতৰ হৈ পৰাত অজয় মানসিক অন্তৰ্দন্দ্বত ভোগে বিষ্ফোৰণৰ প্ৰেয়সীৰ লগত হোৱা বিচ্ছেদৰ ফলশ্ৰুতিত অজয় প্ৰ্ত্যাহ্বানৰ সন্মুখীন হয় চিকিৎসা, খোৱা-লোৱাৰ যোগান ধৰি থকা অজয়ৰ মাক দশমীয়ে অজয়ৰ স্পৃহা পূৰণৰ বাবে স্বামীৰ দ্বাৰা পৰিত্যাক্ত মহিলা এজনীক অজয়ৰ লগত শাৰীৰিক সম্বন্ধ কৰিবলৈ নিমন্ত্ৰণ কৰে কিন্তু সমাজে এই কাৰ্যকলাপত অসন্তোষ প্ৰকাশ কৰে শেষত দশমীয়ে পুত্ৰক বিহ খুৱাই আৰু নিজেও খাই আত্মঘাতী হয়

নিৰ্মাণ
বিউটিফুল লাইভ্জ ছবিখন ২০১৭ বছৰটোৰ এখন চৰ্চিত ছবি স্ত্ৰী-পুৰুষৰ শাৰীৰিক মিলন, চুম্বন আদি দেখুওৱা বাবে ছবিখন বিতৰ্কৰ আৱৰ্ততো সোমাইছে ১২৩ মিনিট দৈৰ্ঘ্যৰ ছবিখনৰ চিত্ৰগ্ৰহণ গুৱাহাটী, মঙলদৈ, কাজিৰঙা আৰু মাজুলীত সম্পূৰ্ণ কৰা হৈছে ছবিখনৰ নিৰ্মাণৰ পূৰ্বে পৰিচালকে নিউৰ'ছাৰ্জনৰ পৰা বোমা বিষ্ফোৰণৰ দৰে দুৰ্ঘটনাৰ সন্মুখীন হোৱা লোকৰ মানসিক স্থিতি সম্পৰ্কে অধ্যয়ন কৰে

অভিনয়ত
 পাকিজা বেগম
 জয়ন্ত ভাগৱতী
 বলোৰাম দাস
 অশ্ৰুমণি বৰা
 জুৰি দত্ত
 ধৰিত্ৰী জুমি কলিতা
 নয়ন শইকীয়া
 প্ৰতিভা চৌধুৰী আদি

কলা-কুশলী
 প্ৰযোজনা - কংকন ডেকা, ভাস্কৰ লেখাৰু, ৰাজীৱ ফুকন কাৰ্ণেল ফিল্ম প্ৰডাকছন
 পৰিচালনাকাহিনী - কংকন ডেকা
 মুখ্য সহ পৰিচালনা - ৰাজীৱ দত্ত
 সহ পৰিচালনা - অনিন্দিতা কলিত, লিজা পেগু, প্ৰিয়াংকু বৰুৱা
 চিত্ৰনাট্য - কংকন ডেকা
 চিত্ৰগ্ৰহণ - মিথুন চন্দ্ৰা
 কলা নিৰ্দেশনা - জ্যোতি ভট্টাচাৰ্য
 সংগীত পৰিচালনা - ভগৱ্ৎ প্ৰীতম
 সংগীত ব্যৱস্থাপনা - অমৃত প্ৰীতম দত্ত
 মেক-আপ - বিশ্ব কলিতা

সংগীত
ছবিখনৰ সংগীত পৰিচালনা ভগৱ্ৎ প্ৰীতমৰ আৰু সংগীত ব্যৱস্থাপনা শব্দযন্ত্ৰী অমৃত প্ৰীতম দত্তৰ

বঁটা
 সপ্তম অসম ৰাজ্যিক চলচ্চিত্ৰ পুৰস্কাৰত শ্ৰেষ্ঠ নৱাগত পৰিচালক আৰু শ্ৰেষ্ঠ মেকআপৰ বঁটা
 প্ৰাগ চিনে এৱাৰ্ড, ২০১৭ ত শ্ৰেষ্ঠ পৰিচালক, শ্ৰেষ্ঠ সাজ-সজ্জা(বিশ্ব কলিতা), শ্ৰেষ্ঠ অভিনেত্ৰী(পাকিজা বেগম) আৰু শ্ৰ্ৰেষ্ঠ সংগীত ব্যৱস্থাপনা( অমৃত প্ৰীতম দত্ত) বঁটা লাভ

তথ্যসূত্ৰ

বাহ্যিক সংযোগ
ইউটিউবত বোলছবিখনৰ ট্ৰেইলাৰ
বোলছবিখনৰ ফেচবুক পৃষ্ঠা
আইএমডিবিত ছবিখনৰ বিষয়ে তথ্য

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
বিকল্প সাহিত্য (,বা -) হৈছে ইণ্টাৰনেট সংস্কৃতি আৰু অনলাইন প্ৰকাশনৰ দ্বাৰা প্ৰবলভাৱে প্ৰভাৱিত এক সাহিত্যিক আন্দোলন ইয়াত বিভিন্ন ধৰণৰ গদ্য, কবিতা, নতুন মাধ্যম আদি অন্তৰ্ভুক্ত কৰা হৈছে অল্ট-লিটৰ বৈশিষ্ট্য হৈছে স্ব-প্ৰকাশ আৰু ছ'চিয়েল মিডিয়া নেটৱৰ্কত উপস্থিতি বিকল্প সাহিত্যই অনলাইন প্ৰকাশন জগতখনৰ প্ৰতি এক উমৈহতীয়া আগ্ৰহ থকা লোকসকলক একত্ৰিত কৰে, . " :     ?     ,      ". .  . 20  2012. . :.1.20120620-----------------
উৎপত্তি
এই শব্দটো প্ৰথমবাৰৰ বাবে ২০১১ চনৰ গ্ৰীষ্মকালত এই লেখকৰ সম্প্ৰদায়টোক বুজাবলৈ ব্যৱহাৰ কৰা হৈছিল, যেতিয়া ক'ৰী ষ্টিফেন্সে () সৃষ্টি কৰা "আল্ট লিট গছিপ" নামৰ টাম্বলাৰ আৰু টুইটাৰ একাউণ্টসমূহৰ উত্থান ঘটে, , .. ,   , . "."   .  , 2014. . এই একাউণ্টসমূহে টিএমজেডৰ দৰে চেলিব্ৰিটি গছিপ উৎসৰ দৰে এক শৈলীৰে মুমু হাউচ, পপ ছিৰিয়েল, আৰু এইচটিএমএলজায়েণ্টৰ দৰে প্ৰেছ আৰু প্ৰকাশনৰ লেখকসকলক সামৰি লৈছিল কেইমাহমানৰ পিছত মূল একাউণ্টবোৰ মচি পেলোৱা হল; ২০১১ চনৰ পতনত ফ্ৰেংক হিণ্টনে তেওঁলোকক পুনৰুজ্জীৱিত কৰে, আৰু জনপ্ৰিয়তা লাভ কৰিবলৈ আৰম্ভ কৰে
বৈশিষ্ট্যসমূহ
অল্ট লিটৰ বৈশিষ্ট্য হৈছে প্ৰায়ে আত্মপ্ৰকাশ, আত্মপ্ৰচাৰ আৰু ছ'চিয়েল মিডিয়া নেটৱৰ্কত উপস্থিতি বজাই ৰখা, . "   :    ".   . 26  2012. . :.20121226------- জোছ ছয়লকাৰে কৈছে যে অল্ট লিট "ব্লগ পোষ্ট, ভিডিঅ', জিচাট আৰু ফেচবুকৰ ষ্টেটাছ আপডেটত আছে পিডিএফ আৰু ভাঁজ কৰা কাগজত..." আৰু আন্দোলনৰ প্ৰধান ব্যক্তি আছিল টাও লিন, নোয়া চিচেৰো আৰু ব্ৰেণ্ডন স্কট গ'ৰেল

অল্ট লিটৰ লেখকসকলে জিমেইল চেট লগ, ইমেজ মেক্ৰ', স্ক্ৰীণশ্বট, আৰু টুইটসমূহ শ্বেয়াৰ কৰে, যিবোৰ তাৰ পিছত কবিতা কিতাপ আৰুবা উপন্যাস হিচাপে স্ব-প্ৰকাশ কৰা হয়৷, . "   ."  . . :..----

নিউয়ৰ্কাৰৰ বাবে লিখা কেনেথ গোল্ডস্মিথে অল্ট লিটৰ লেখাটোক "প্ৰত্যক্ষ বাক্য, বিষাক্ত ইচ্ছাৰ প্ৰকাশ আৰু চকু বহল আন্তৰিকতাৰে চিহ্নিত" বুলি বৰ্ণনা কৰে তেওঁ লগতে উল্লেখ কৰে যে আল্ট লিট "সাধাৰণতে ইণ্টাৰনেটৰ স্থানীয় ভাষাত ক্ষুদ্ৰ আখৰ, ওলোটা বিৰাম চিহ্ন, প্ৰচুৰ টাইপ ভুল, আৰু বেয়া ব্যাকৰণৰ দ্বাৰা লিখা হয়"

লেখক আৰু ৰচনা
সাহিত্যিক আলোচনী আৰু ব্লগ
অনলাইন আৰু প্ৰিন্ট অল্ট লিট আলোচনীসমূহৰ ভিতৰত আছে  প্ৰেছ, ইলুমিনেটি গাৰ্ল গেং, নিউ ৱেভ ভমিট, পপ ছিৰিয়েল, শ্বেবি ডল হাউচ, হেভ ইউ ছিন মাই ৱেল, দ্য বুছউইক ৰিভিউ, দ্য মল, কিপ ডিছ বেগ এৱে ফ্ৰম চিলড্ৰেন, এভাৰিডে জিনিয়াছ, মেটাজেন, হাউচফায়াৰ, ইউ পি সাহিত্য, পাৰ্লাৰ, চেডকোৰ ডেডৱেভ, ৰেড লাইটবাল্ব . " -    ."  . . :..176031------

অল্ট লিটৰ বাতৰি আৰু সৃষ্টিশীল ব্লগসমূহৰ ভিতৰত আছে: অল্ট লিট গছিপ, আই এম অল্ট লিট, ইণ্টাৰনেট পয়েট্ৰি, এইচটিএমএলজায়েন্ট, বিচ স্লথ, অলথেমেকছ, হাৰ্টক্লাউড, এফআৰএক্সটিএল, কাটি স্পট, আৰু অল্ট লিট প্ৰেছ
প্ৰেছ আৰু কিতাপ
অল্ট লিট লেখা প্ৰকাশ কৰা প্ৰেছসমূহৰ ভিতৰত আছে মুমু হাউচ, চিভিল কপিং মেকানিজমছ, ছ'ৰী হাউচ, হেবিটেট, বুষ্ট হাউচ, লেজি ফেচিষ্ট, মেক্ৰ', নেপ, স্ক্ৰেম্বলাৰ বুকছ, পাব্লিছিং জিনিয়াছ, আৰু প্লেইন ৰেপ প্ৰেছ

অল্ট লিটৰ লেখাৰ দুটা সংকলন হ'ল: দ্য ইয়'লো পেজছ (২০১৪, বুষ্ট হাউচ)আৰু ৪০ লিকেলি টু ডাই বিফ'ৰ ৪০: এণ ইনট্ৰ'ডাকচন টু অল্ট লিট (২০১৪, চিভিল কপিং মেকানিজমছ)

টাম্বলাৰ ব্লগ অল্ট লিট লাইব্ৰেৰীত ১৫০ খনতকৈও অধিক কিতাপ, ই-বুক (বেছিভাগেই স্ব-প্ৰকাশিত) তালিকাভুক্ত কৰা হৈছে  . . :.. ব্ৰুকলিনৰ বুছউইকত থকা মেলো পেজছ লাইব্ৰেৰীয়ে অল্ট লিটৰ শিৰোনামৰ এক বিস্তৃত নিৰ্বাচন আগবঢ়ায় আৰু অল্ট লিটৰ পঠন আৰু কিতাপ প্ৰকাশৰ আয়োজন কৰে

তথ্যউৎস

শ্ৰেণী:সাহিত্য